
الجزء 1
بقلم: منى الريح
الجزء 01
ساره فتاة ذكيه طموحه عاليه الاخلاق جميله ولكن جمالها خفي اي انها لا تهتم بنفسها ولا مظهرها ...
التحقت ساره مؤخرا بكلية الطب بجامعة "ج" التي كانت تحلم بالالتحاق بها وقد تحقق حلمها ...
كانت تعرف شخصا منذ الثانويه عرفته من الفيس وتعلقت به كحب اول في حياتها كانت بريئه جدا ...
لم تلتقي به ابدا بل راته في الصور فقط... وهو لم يرها وعندما كان يطلب منها ان يراها كانت تتعذر لانها لم تكن تخرج من المنزل وحدها....
وها هي تدخل الجامعه وكان اول يوم لها صعب جدا فلم تكن تعرف احدا وهي غير اجتماعيه بالمره لذلك لاقت صعوبه في اول يوم لها... ولكن في اليوم التالي جلست بالقرب منها فتاة ايمها ريان وهي جميله جدا وانيقه وواثقه من نفسها وكل من يراها يري فيها الغرور بالرغم من انها لم تكن مغروره... وكانت شخصيتها مختلفة تماما عن شخصية ساره ويقولون الاختلاف يولد التجاذب لذلك اصبحتا صديقتين مقربتين جدا لم يفارقا بعضهما ابدا بالرغم من اختلاف الطبقه الاجتماعيه لكليهما... فريان كانت ابنة احد كبار التجار ورجال الاعمال في البلد.. اما ساره فهي ابنه رجل عادي يشقي من اجل لقمة عيشه....
في يوم عادي من ايام الجامعه كانت ريان تجلس مع ساره فبدات حديثا معها...
ريان:- ساره انتي م حكيتي اذا بتحبي ولا لا؟؟
ساره:- م حكيت لانك م سالتيني.
ريان:- طيب احكي اسي.. اسمو منو حبيب القلب😉
ساره:- اسمو حسام وهو بقرا في هندسه اخر سنه ف جامعه "س" وانا علاقتي معاه من الثانوي ولي الان م لاقيتو😁
ريان:-طيب ليه م لاقيتيه للان..
ساره:- والله بيني وبينك خايفه...
ريان:-طيب رايك شنو الاقيه معاك وكده انتي بترتاحي لمن اكون معاك و م بتخافي...
ساره:- والله فكره ... خلاص انا بتكلم معاه اصلا بنق فيني عايزنا نتلاقي ... اكلمو ونتفق واوريك..
ريان:- خلاص تمام ..و ع فكره م تنسي بكره انا عازماك غداء عندي م تخزليني... وبالمره نقابل حسام.
ساره:-والله اهلي شويه صعبين لكن بحاول معاهم يمكن اخلوني اجيك...
ريان:-خلاص تمام حاستني منك مكالمه بعدين توريني البحصل..
ساره:-خلاص تمام...
ذهبت ساره الي منزلها وبدأت في اقناع والدتها بالامر حتي تقنع والدها ... كانت والده ساره حنينه جدا وتحب ساره كثيرا فهي ابنتها البكر ووالد ساره كان يحب ساره جدا وهو رجل بسيط ويخاف ع ابنته لذلك كان يخاف عليها من الخروج لوحدها...
جاء الليل واتصلت ساره بريان حتي تخبرها بجواب والديها..
ريان:-اخيرا اتصلتي من جبيل مستنياك...
ساره:-كنت مستنيه ابوي عشان يوريني قرارو..
ريان:- اها طيب قال شنو..
ساره:- للاسف ما وافق😔
ريان:- ليه م وافق .. حرام عليه انا اسي فرحت عشام حتجيني...
ساره:- ههههههه انتي طوالي بتصدقي كنت بهظر معاك.. استنيني بكره علي الموعد باذن الله...
ريان:-ي الله منك انتي حركاتك دي م بتبطليها... خلاص طيب حاستناك ي قلبي...
ساره:- طيب باي عشان الوقت اتاخر...
ريان:- اوكي بااي
تسكن ريان في منزل كبير وفخم فابوها رجل اعمال كبير في البلد..
اما ساره فلم تر منزل كهذا من بساطتها لذلك كانت متشوقة لذهابها لمنزل صديقتها...
يتبع...

الجزء 02
استيقظت ساره مبكرا وساعدت امها في ترتيب المنزل وكانت تحصر نفسها لهذا اليوم وعندما هي في غرفتها اتصلت عليها ريان...
ريان:- ساره حبيبتي كيفك الليله؟
ساره:-والله تماام الحمدلله.. وانتي كيفك؟
ريان :- تماام.. اها جاياني متين انا مستنياك...
ساره:- انا اسي قعد البس..
ريان:- طيب خلاص وانا حارسل ليك السواق عشان يجيبك...
ساره:- لالا سواق شنو م في داعي بجي براي....
ريان:- لالا حارسلو ليك وزاتو عشان تصليني بدري...
ساره:- خلاص تمام طيب ..
ريان:- خلاص باي
ساره:-باي..
حضرت ساره نفسها وكالعاده لم تهتم بنفسها كثيرا رغم انها كانت ذاهبه ايضا لتقابل حسام للمره الاولي ...
اما ريان فكانت تبحث عن السوااق لكنها لم تجده وكانت واقفه تكلم نفسها في حديقة المنزل...
ريان:- اسي م لقيت لي اي سواق الحيمشي يجيب ساره منو ؟؟🤔 وبينما هي تفكر وقعت عينيها علي خالد...
ريان:- خلوووودي😍
خالد:-خيير ... الدلع ده ما ساي انجزي عايزه شنو😒
ريان:- والله عندي صحبتي جاياني الليله وقلت ليها حارسل ليك السواق بس م لقيتو...
خالد:- طيب وانا اعمل ليك شنو؟
ريان:- بعدين فكرت قلت خلوودي اخووي قاااعد ليه ارسل السواق..
خالد:- اكييد م قصدك اني امشي اجيبها ...
ريان:- اكييد قصدي كدا🙈
خالد:- لالا طبعا ما فاضي ليك انا..
ريان:- يعني ما بتقدر تعمل الحاجه دي عشاني ويرضيك تزعل اختك حبيبتك...
خالد:- خلاص طيب ربنا يصبرنا عليك واجري علي الله...
ريان:- الله يخليك لي ي رب...
اعطت ريان العنوان لخالد وركب خالد بسيارته وتحرك... بينما كانت ساره تنتظر السواق الذي سترسله لها ريان وبعد مده قصيره وصلت السياره وركبت ساره بالسياره وعندما نظر اليها خالد تفاجأ لانه لم يظن ان شقيقته ريان يمكن ان تصادق مثل هذه الفتاة البسيطه فساره ليست مثل باقي الفتيات لا تهتم بالشكل كثيرا وهو كان يظن ان صديقتها ستكون مثل اخته ويمكنه ان يحادثها حتي يصل ولكن شخصية ساره كانت مختلفه ولم تعطه فرصه ليتكلم معها لانها كانت تظنه السواق رغم ان مظهره لا يبدي بذلك فهو وسيم طويل وعريض واسمر وكحيل العينين ملامحه جميله وهادئه...
احتفظ خالد وساره بالصمت حتي وصلو ... نزلت ساره من السياره واستقبلتها ريان بالاحضان...
ريان:- اخييرا وصلتي كنته مستنياك من جبييل ...
ساره:- غريبه م اتاخرت انا وغير كدا السواق الرسلتي ده بسوق بي سرعه شديده...
نظرت ريان الي خاالد وانفجرت بالضحك...
ريان:- ههههههه اي ده من السواقين المفضلين عندي🙈
نظر اليها خالد نظره غضب😡
ريان:- خلاص وشك بقع منك 😂😂 ساره احب اعرفك ده اخوي خالد اكبر مني بي تلاته سنين...
ساره:- ليه م وريتيني من الاول انا كنته قايلاه السواق🙊... اسفه خالد...
خالد:- لالا عادي م يهمك ..
تبادل ساره وخالد السلام وبعد ذلك ذهبت ساره مع ريان الي غرفتها تحدثوا كثيرا وتناولو وجبة الغداء في غرفة ريان...
وبعد ان انتهو من الغداء...
ريان:- يعني انتي الليله حتقابلي حسام؟؟
ساره:- ااي ... وانتي زي م وعدتيني حتمشي معاي...
ريان:- اكيد حامشي معاك.. بس انتي حتلاقيهو بي المنظر ده... وده اول لقاء ليكم؟
ساره:- مالو منظري...
ريان:- انتي م مهتمه بي نفسك ولقاء زي ده لازم تقشري وتتانقي فيهو...
ساره:- م بعرف اتانق انا ولا عندي خبره في الحاجات دي...
ريان :- خلي الموضووع ده علي انا اسي حاحضرك وحأديك من ملابسي وانتي شوفي حتطلعي كيف....
يتبع....

الجزء 03
بدأت ريان بتحضير ساره واختارت لها اجمل م عندها من ملابس وبعد ذلك وضعت لها ميكب انييق يظهر ملامح وجهها الجميله... وبعد ان انتهت جعلت ساره تري نفسها في المراءة وحين رات ساره نفسها تعجبت ولم تعرف نفسها...
ريان:- اها رايك شنو؟؟
ساره:-😍 مين المزه دي والله اول مره اعرف اني مزه كدا هههه
ريان:- ههههه من يومك مزه بس كدا ظهرتي ... يلا بعد دا عشان م نتاخر...
ساره:- طيب بس حتقولي لي ناس بيتكم شنو...
ريان:- انا اتصلت علي دادي وكلمتو و م عندو مشكله...
ساره:- ع فكره بي مناسبه دادي دي انا حاجي راجعه معاك بعدين عشان ارجع ساره القديمه لان لو ابوي شافني كدا م حيتعرف علي هههه...
ريان :- ههههه خلاص تمام...
خرجتا من الغرفه وذهبتا الي الحديقه وكالعاده لم يجدو السواق...
ساره:- اها م لقيتي السواق...
ريان:- اي شكلو مع دادي... لكن خليك هنا امشي احنك اخوي واجي...
ساره:- خلاص مستنياك...
ذهبت ريان الي خالد في غرفته
ريان:- ابو الخلد..
خالد:- مالك ي هانم؟؟
ريان:- قوم عايزنك توصلنا مشوار..
خالد:- لا بالله شكلك صدقتي اني السواق بتاعك...
ريان:- لالا معقوله انت اخوي عشان كدا جيتك...
خالد:- وماشين وين انتو 😒
ريان:- محل الايسكريم... واتصلت علي بابا وكلمتو ...
خالد:- اففف خلاص استنيني البس...
وبعد ذلك خرجوا الي الحديقه حيث كانت ساره واقفه تنتظرهم وعندما راها خالد لكز اخته...
خالد:- ريان البت المزه دي منو؟؟
ريان:- م عرفتها؟
خالد:- واعرفها كيف ؟
ريات:- دي البت الجبتها جبيل
خالد:- يعني قصدك ساره😳
ريان:- ايووه هي زاتها...
وبعد ذلك اقتربو من ساره...
ساره:- وين اتاخرتي استنيتك كتير
ريان:- الباش مهندس ده هو الاخرني
خالد:- اهلين ي ساره من جديد
ساره:- ي هلا
خالد:- ويين كنتي مخبيه الجمال دا كلو
ساره:-😒
نظرت ساره الي خالد نظره تجاهل لانها لا تحب ان يتغزل بها احد غير حساام وبعد هذه النظره عرف خالد ان ساره صعبة المراس ....
خالد:- المهم اتفضلو اركبو السياره وسواقكم حيسوقكم...
ضحكت ساره وريان وركبا السياره..
وطول الطريق كان خالد يسرق النظرات الي عيون ساره التي تعكسها المراءة الاماميه للسياره.. وبعد ان وصلو نزلو من السياره وغادر خالد...
اتصلت ساره بحسام حتي تعرف اين هو الان....
ساره:- حساام
حسام:- اهلين حبيبتي
ساره:- وينك انت؟ انحنا وصلنا..
حسام:- في الطريق قربت 10 دقايق واصلكم...
بعد ذلك جلست ساره وريان وبعد دقائق وصل حسام وتعرفت عليه ساره من صوره بينما هو لا يعرف شكلها...
ساره:- ريوونه
ريان:- عيونها
ساره:- حسام وصل
ريان:- وينو؟
ساره:- الود اللابس قميص كحلي داك...
ريان:- القمحي داك...
ساره:- ايوه...
كان حسام وسيم جدا ولكن يظهر عليه الغرور...
ريان:- طيب ناديهو
ساره:- لالا م قادره بديت اتوتر..
ريان :- طيب بمشي اناديهو انا ...
ساره خلاص تمام
ذهبت ريان الي حسام...
ريان:- حسام
حسام:- ايون
نظر حسام الي ريان وابتسم ابتسامه هادئه
حسام:- انتي ساره؟؟
ظن حسام ان ريان هي ساره؟؟
يتبع....

الجزء 04
بينما ساره تنتظر بتوتر وخوف كانت ريان تتحدث مع حسام..
حسام:- انتي ساره
نظرت اليه ريان بتعجب واسرعت بجوابها...
ريان:- لالا انا صحبتها واسمي ريان...
حسام:- اها اتشرفنا ي ريان... وينها ساره
ريان:- اهنديك مستنيانا ارح عليها..
حسام:- اوكي
احس حسام بالخيبه لان تمني لوهله ان تكون ريان هي ساره فجمالها لا يقاوم...
وعندما تقابل ساره وحسام تبادلو النظرات الدافئه والبسمات ...
حسام:- اهلين حبيبتي
ساره :- ي هلا اتفضل..
حسام:- اخييرا اتلاقينا..
ساره :- اييوه اخييرا🙈
حسام:- الاناقه دي كلها عشاني
ساره:- اكيد لو م اتانقت ليك اتانق لي منو
ريان:- احم احم.. استأذن انا حاخليكم بي راحتكم شوي وحاكون قريبه منكم...
احست ريان انها يجب ان تترك العاشقين لوحدهما.. بينما كان يريد حسام من ريان ان تجلس معهم حتي يستطيع ان يخطف النظرات منها ... ولكنها تركتهم لوحدهم...
وتبادلو الحديث والنظرات ومرا الوقت وساره في قمة سعادتها...
ببنما كانت ريان جالسه لوحدها تتصفح في هاتفها فاتصل عليها خالد
ريان:- غريبه الود دا مالو... الو
خالد:-ريان
ريان:- ي هلا
خالد:- اها حتتحركو بعد دا اجي ارجعكم...
تفاجات ريان من تصرفات خالد..
ريان:- انت ي ود طبيعي
خالد:- اي ليه يعني
ريان:- اول مره تتصل قبل اتصل بيك انا..
خالد:- لالا فكرت ان السواق حيتاخر مع ابوي و م ف زول حيرجعكم عشان كدا قلت اجي اسوقكم...
ريان:- خلاص طيب تعال بعد دا عشان الوقت اتاخر....
خالد:- اوكي
ذهبت ريان لساره..
ريان:- عن اذنك ي حسام بس عايزه ساره شويه
حسام :- اكيد اتفضلي...
اخزت ريان ساره ع جنب بينما نسيت ساره فونها ع الطاوله فاخذه حسام تصفح فيه ووضعه...
ريان:- ساره اخوي جاي علينا لازم تقولي لي حسام يمشي بعد دا
ساره:- خلاص طيب استنيني امشي اقول ليه
ذهبت ساره لحسام
ساره:- حسام والله احنا اتاخرنا ولازم نمشي بعد دا..
حسام:- خلاص طيب تمام وانا زاتي استاذن بعد دا...
ساره :- طيب تمام باي...
حسام:- اوكي باي... و ي ريان اتشرفنا..
ريان:- الشرف لينا والله.. باي..
ذهب حسام وبعد قليل وصل خالد وركبو معه..
خالد كان متشوق ليري ساره من جديد لذلك اتي ليوصلهم للمنزل ..
وصلو الي البيت ونزلت ساره مستعجله لتغير ملابسها واخبرت ريان خالد بان يوصل ساره فسره الامر .... وركب خالد ينتظر ساره وعندما فتحت الباب الخلفي لتركب..
خالد:- ممكن ي ساره تجي قدام عشان م احس اني السواق بالجد..
ساره:- ههه خلاص اوكي...
وتحرك خالد... وحاول ان يبادلها الحديث لانه احس بانها غامضه وكان يتشوق ليعرف عنها المذيد...
فلم يعرف عم يتكلم معها فبادلها الحديث في امور بسيطه عنها وعن دراستها وعن صداقتها بريان وعندما اقتربوا من المنزل...
ساره:- خالد ممكن تنزلني هنا
خالد:- ليه
ساره:- لان كان زول شافني نازله من عربيه زي المواعيد دي حيفكر غلط وانا م بحب كلام الناس...
انبسط خالد من تفكيرها البسيط واوقف السياره فورا وانزلها وودعها بابتسامه ولكن احس بحزن ف قلبه لان الوقت مر سريع...
احس خالد باحاسيس كثيره لم يفهمها...
ولم يفهم سر انجذابه لساره؟
هل سيعرف م هذا الاحساس؟
ومتي سيعرف؟
يتبع...

رجع خالد الي المنزل وكان يفكر ف ساره كثيرا...
خالد:- انا ليه بفكر ف ساره كده وانا ي دووب عرفتها الليله... م لازم افكر فيها لكن اعمل شنو .. هي فيها حاجه كدا جاذباني ليها حاسي اني عايز اعرفها اكتر لكن كييييف؟؟
تسآل خالد كثيرا وتحدث مع نفسه و لكن م زال يفكر ف ساره... اما ساره فقضت ليلتها تفكر ف حسام و ف هذا اللقاء الجميل الذي حصل بينهما فهي كانت تحب حسام الي ابعد الحدود ....
بينما ريان كانت جالسه ف غرفتها فطرق احدهم الباب ...
ريان:- منو
خالد:-انا خالد
ريان:- اتفضل.. ومالك الليله عايز شنو زي الوقت دا وغريبه تدق الباب قبل تدخل...
خالد:- لالا بس لي زمن م اتونست معاك واشتقت للونسه معاك قلت اجي اتونس مع اختي حبيبتي...
ريان:- سبحان الله لالا صدقني انت عيان ...
خالد:- بالجد عايز اتونس معاك
ريان:- خلاص تعال اقعد...
كات خالد يريد ان يعرف الكثير عن ساره ولكنه لم يعرف كيف يفتح الموضوع مع اخته لذلك سالها اسئله كثيره قبل ان يسالها عن ساره ...
خالد:-اها بالجد انتي م حصل حكيتي لي عن صحباتك...
ريان:- انا صحباتي كتاار ف الجامعه.. بس اقرب لي وحده ساره حبيبتي
خالد:- غريبه تكون صحبتك المقربه وانتو م بتتشابهو
ريان:- فعلا م بنتشابه بس هي طيبه شدييد وعفويه م زي باقي البنات الحاسدات...
خالد:- اها تمام وهي وحيده ولا شنو...
ريان:- عندها اخوها وااحد اصغر منها بي كتير..
خالد :-ربنا يحفظهم...
ريان:- انت مهتمي بيها ولا انا بتهي لي؟؟
خالد:- لالا بس مهتم بيكي انتي عشان صحوبيه الجامعه مضره ... كنت عايز اتاكد من صحوبيتك..
ريان:- لالا اطمن من الناحيه دي
خالد:- اطمنت شدييد
ريان:- طيب ي اخوي انا ماشه اشوف امي م لاقيتها الليله كانت عند ناس خالتي من الصباح....
خالد:- تمام
خرجت ريان ونسيت هاتفها ف السرير..
وقبل ان يخرج خالد لاحظ الي هاتفها في السريير فخطرت له فكرة وهو ان ياخذ رقمساره فاسرع واخذه وقبل ان يذهب رن الهاتف فاخذهليرس من المتصل فانزعج عندما راي الاسم ولكنه لم يرد فاخذ الهاتف وانتظر ريان حتي رجعت الي غرفتها...
ريان:- انت لسه هنا
خالد:-اي تلفونك رن اسي..
ريان:-منو؟
خالد:- تعالي شوفي براك...
ريان:- وعندما قرات ريان الاسم تفاجأت لان المتصل كان حسام...
خالد:- ممكن اعرف حسام ده منو البتصل ف مواعيد زي دي؟؟
ريان:- اممم ده حبيب ساره
انصدم خالد عندما عرف ان ساره تحب شخصا اخر فانزعج رغم عدم معرفته بالسبب...
خالد:- وليه بتصل عليك طيب ومسجلا رقمو ليه
ريان:- والله الرقم سجلتو يوم ساره واتصلت مني .. لكن م عارفه هو متصل لي شنو.. ثم انا اي حاجه بجي اوريك ليها اكيد م حأخبي عليك..
خالد:- خلاص قولي ليه م يتصل عليك تاني وخاصه ف المواعيد دي..
ريان :- خلاض حاضر ي ابو الخلد. انت مالك غضبان كدا ...
خالد:- انسي.. يلا انا ماشي
ذهب خالد الي غرفته وكانت الغيره تشتعل بداخله.... لم يعرف لماذا احس بهذا الاحساس وهل هو تعلق بساره لهذه الدرجه ام انها مجرد احاسيس عابره
ولكنه رغم اكتشاف ان ساره تحب الا انه م زال مصر ان يعرف عن ساره اكثر واذا لم يكن كحب فكصداقه... وبينما هو يفكر دخلت عليه ريان ودمعتها في عيونها جلست بالقرب منه واصبحت تبكي... كانت ريان حساسه جدا وقريبه من اخيها جدا فمنذ كانت صغيره كانت تلجأ ليه في كل مشاكلها فكان صديقا لها قبل ان يكون اخا...
يا تري لماذا تبكي ريان؟،
وماذا سيفعل خالد؟؟
يتبع....
الجزء 1
بقلم: منى الريح
الجزء 06
جاءت ريان الي خالد وهي تبكي لم يسألها خالد عن السبب لانه يعلم انها بعد ان تنتهي من البكاء ستحكي له بنفسها فبدأت ريان بالكلام ....
ريان:- خالد انا طوالي قعد الجأ ليك لمن اكون متضايقه لاني برتاح لمن احكي ليك.. ولمن اكون بعاني من مشكله بتحلها لي انت...
خالد:- طيب اسي مشكلتك شنو وليه بتبكي؟؟
ريان:- انت مش قلت لي اقول لي حسام ان م يتصل علي تاني...
خالد:- ايوه..
ريان:- لمن اتصلت عليه قال لي كلام ازعجني شدييد...
خالد:- قال ليك شنو الحيوان دا
ريان:- قال لي انو اعجب بي انا وانو م بحب ساره وتخيل عايزني اطعن صحبتي ف ضهرها...
خالد:- حسيت بيه زول م تمام انا😡
طيب دا ياهو المبكيك؟
ريان:- لالا البكاني بالجد اني اتصلت علي ساره عشان اقول ليها قامت هي سبقتني بالكلام وقالت انها مبسوطه شديد وانها بتحب حسام كتير... م قدرت اكسر فرحتها.. وكمان هي لو عرفت بالكلام ده حتنجرح شديدويمكن تحس بالغيره مني وتكرهني وانا م عايزه ده يحصل...
خالد:- فعلا كلامك صح وبالجد دي مشكله.. لكن ي قلبي م تقلقي انتي وحنحاول سوا نحلها...
ريان:- طيب حتعمل شنو؟
خالد:-انتي بس م توري ساره اسي وحاولي اعرفي حاجات اكتر عن حسام وتعالي وريني... و م تحسي بالضيق تمام...
ريان:- خلاص تماام.. وتسلم لي ي احلي اخو ف الدنيا...
خالد:- تسلمي لي انتي... يلا بعد ده اقطعي وشك عايز انوم..
ريان:- استغفر الله اسي م كنا حلوين.. المهم يلا ...
ذهبت ريان الي غرفتها واحست بالراحه بعد ان تحدثت مع خالد..
بينما خالد غرق ف التفكير كان يحس بالفرح تاره والانزعاج تارة اخري .. فرح لان ساره لن تستمر مع حسام... وانزعج من حسام كثيرا ....
وبينما هويفكر امسك بالهاتف مترددا وهو يكتب برساله وبعدذلك ارسلها لساره احس بالقلق لانه لا يعرف م سيكون جواب ساره.... وصلت الرساله لساره فقرأتها (( ممكن اكون صديقك؟؟)) تعجبت ساره فالرساله من مجهول فاجابته... وصلت اليه الرساله فقرأها مستعجلا(( انت منو؟؟))
فارسل لها... ((انا خالد))
كان خالد ينتظر الاجابه وبعد وقت قليل رن الهاتف وعندما وجد المتصل ساره تفاجأ واجاب مسرعا..
خالد:- الو
ساره:- اهلين
خالد:- كيفك
ساره:- تمام انت كيف
خالد:- الحمدلله
ساره:- انت خالد اخو ريان صح
خالد:- ايوون
ساره:- وعايز تبقي صديقي
خالد:- ايوون
ساره:-طيب ليه انا..
خالد:- م عارف بس عايز اصادقك..
ساره:- طيب تمام انت اخو ريان م حاكثفك وانت زول ثقه..
خالد:- تمام... طيب خلاص عشان م ازعجك اكتر تصبحي ع خير..
ساره:- وانت من اهلو...
احس خالد بالراحه بعد ان تكلم مع ساره وكان يحس بالسعاده لانه استطاع ان يصبح صديق لها ف الوقت الحالي...
اتي الصباح وركبت ريان مع خالد اوصلها الي الجامعه والتقي بساره فسلم عليها وذهب الي جامعته...
فكرت ريان ان تتكلم مع ساره وتعرف عن حسام اكثر ففتحت معها الموضوع ....
ريان:-انتي بالجد ي ساره حسام بقرا وين...
ساره:- قلت ليك قبل كدا نسيتي انتي
ريان:- م كنته مركزه معاك والله
ساره:- بقرا هندسه كهرباء اخر سنه في جامعه "س"...
عندما سمعت ريان هذا تعجبت ولكنها بعد تفكير احست بالفرح وابتسمت ابتسامه خبيثه....
م سر هذه الابتسامه؟؟
ولماذا تعجبت ريان؟؟.
يتبع....
الجزء 1
بقلم: منى الريح
الجزء 07
اكملت ريان حديثها مع ساره واكملت يومها وهي تفكر ف الموضوع وحين رجعت الي المنزل بدأت تبحث عن خالد ولكنه م زال ف الجامعه ... فجلست وانتظرته بغرفته وعندما اتي تحدثا سويا..
ريان:- اخيرا انا من جبيل مستنياك
خالد:- ليه في شنو؟
ريان:- انت مش قلت لي اسأل عن حسام
خالد:- ايووه نعم
ريان:- عرفت عنو حاجه حتسهل ليك انك تعرف عنو اكتر...
خالد:- اها شنو
ريان:- ان بقرا هندسه كهرباء اخر سنه في جامعه "س"
خالد:-😳 قصدك انو بقراةمعاي ف نفس الجامعه ونفس الكليه ونفس السنه...
ريان:- ايووه
خالد:- ما يكون حسام حبيب ساره ياهو حسام علاء الدين الانا بعرفو😳
ريان:- ايوه شكلو لان اسمو حسام علاء الدين...
خالد:- معناتو دي مصيبه..
ريان:- انا كده وريتك وعملت العلي.. وانت بعد ده اعمل العليك...
ذهبت ريان الي غرفتها وتركت خالد غارق ف التفكيريبدو عليه القلق والانزعاج لم يكن يدري ماذا يفعل وكيف سيتصرف من غير ان يأذي صداقه ساره باخته ولكن بعد تفكير توصل لحل وهو ان يقوي صداقته بساره حتي تحكي له عن حسام بنفسها وبعد ذلك يمكنه ان يخبرها بحقيقه حسام...
وفعلا استطاع خالد ان يقوي علاقته بساره فكان يتصل عليها يوميا... واحيانا يخرج معها هي وريان... حتي احس ان علاقته بها زادت قوه فقرر ان يسالها عن حسام...
خالد:- ساره انتي بالجد قعد تحبي؟
ساره:- امممم وليه السؤال؟
خالد:- انا مش بقيت صحبك
ساره:- ايوه
خالد:- طيب من المفروض تحكي لي
ساره:- طيب عايز تعرف شنو
خالد:- اسمو بقرا وين وكدا
ساره:- اسمو حسام🙈 وبقرا هندسه كهربا اخر سنه في جامعه "س"
خالد:- اسمو حسام علاء الدين
ساره:- ايووه عرفت من وين انت..
خالد:- انتي ريان م ورتك اني بقرا في نفس الجامعه والكليه دي.. يعني حسام دا بقرا معاي..
ساره:- انت جادي😃
خالد:- ايوه
ساره:- وطيب بتعرفو كويس
خالد:- اي زول ف الجامعه بعرفو..
ساره:- يعني زول مهم وكدا😎
خالد:- لا انتي الشكلك م بتعرفيهو كويس
ساره:- قصدك شنو يعني😳
خالد:- طيب انا حاوريك البعرفو عن حسام بس م عايزك تزعلي او تفهميني غلط...
ساره:- طيب اتكلم
اخبر خالد ساره كل م يعرفهو عن حسام فغضبت ساره كثييرا وتشاجرت مع خالد..
ساره:- دا شنو الكلام الانت بتقول فيه دا وانا استحاله اصدقك حسام دا انا بعرفو كويس و م حاغير راي فيه بي كلامك انت و م تتصل علي تاني.... تيت تيت
اغلقت ساره الخط وكانت غاضبه جدا بينما حزن خالد لان ساره لم تصدقه ... لكنه لم يستسلم وارسل لها رساله...(( والله انا اسف اذا جرحتك بي كلامي بس دي الحقيقه وانا وريتك ليها عشان عايز مصلحتك واذا م مصدقاني ممكن اثبت ليك بس استحاله اخليك عايشه ف الوهم دا))...
ما هي حقيقه حسام التي لا تعرفها ساره؟؟
و ماذا ستفعل ساره بعد ان عرفت؟؟
يتبع....
الجزء 1
بقلم: منى الريح
الجزء 08
كانت ساره غاضبه جدا يتملكها الغضب ولكن بعد قرأت رساله خالد هدأت واصبحت تفكر ماذا تفعل ومن تصدق واول شي خطر لها هو ان تتصل بصديقتها ريان حتي تساعدها في التفكير....
ريان:- الو
ساره:- اهلين
ريان:- كيفك
ساره:- والله م كويسه😔
ريان:- خيير في شنو احكي...
فحكت ساره لريان كل م قاله خالد و م حصل بينهما...
ساره:- ده كل الحصل وانا م عارفه اعمل شنو اسي...
ريان:- والله ي ساره خالد اخوي وانا بعرفو كويس م بكذب في امور زي دي..
ساره:- يعني قصدك ان كلامو صح؟
ريان :- انتي م تفهميني غلط انتي هو مش قال ليك بثبت ليك .. خلي يثبت ليك وانتي احكمي بعد داك...
ساره:- يعني انتي شايفه دا الصاح
ريان:- اي دا انسب حل...
ساره:- خلاص طيب حاعمل كلامك ونشوف البحصل...
ريان:- خلاص امشي ارجعي لي خالد وشوفي حيقول ليك شنو
ساره:- خلاص تمام يلا باي
ريان:- باي
فكرت ساره قليلا قبل ان تتصل بخالد وبعد ذلك اتصلت به ... عندما رأي خالد ان ساره تتصل به فرح كثيرا وساارع بالرد...
خالد:- كويس الاتصلتي لاني كنت خايف م تتصلي..
ساره:- انا لسه غضبانه منك ... بس حاديك فرصه تثبت لي... واذا لقيتك بتكذب صدقني تاني م حتشوف وشي...
خالد:- اكيد حاثبت ليك... بكره بعد محاضرتك عندك حاجه تانيه...
ساره:- لالا لي شنو...
خالد:- عشان اجي اسوقك واخليك تشوفي بي عينك حسام الانتي م بتعرفيه...
ساره:- خلاص تمام بكره بستناك.. يلا باي...
خالد:- باي...
استلقي خالد ف سريره بعد ذلك واصبح يفكر ف يوم غد وماذا سيحدث وبينما هو يفكر قطع تفكيره طرق الباب...
خالد:- منو
ريان:- دي انا
خالد:- ادخلي
ريان:- كنت عايزه اتكلم معاك
خالد:- في اي موضوع
ريان:- موضوع ساره .. انت الكلام الحكيتو ليها عن حسام دا صح...
خالد:- ااي .. تتزكري انا مش قلت ليكي لو حسام حبيب ساره طلع حسام علاء الدين الانا بعرفهو معناتو مصيبه...
ريان:- بالجد دي مصيبه...
خالد:- عشان كدا انا لقيت احسن اني اوريها بي اي حاجه ...
ريان:- لكن حتنجرح...
خالد:- تنجرح اسي احسن من بعدين... وغير كدا انا بداوي ليها جرحها ...
ريان:- قصدك شنو ؟ وكيف حتداوي انت؟؟
خالد:- وانتي مالك.. م تركزي ف كلامي شديد ... ويلا تصبحي ع خير واقفلي الباب بي وراك...
ريان:- سمح بتخارجني يعني😒
يلا طيب وانت من اهل الخير
استغربت ريان من كلام خالد ليس له غير معني وااحد وبعد تفكير تاكدت ان خالد يحب ساره واصبح حبه ظاهرا... فاهتمامه بها بدا يكبر ... فرحت لان اخوها احب صديقة عمرها... ولكن احست بالخيبه حين تزكرت كلام ساره وانها تحب حسام كثيرا وانها ستحتاج للوقت حتي تنسي.. تالمت لاخيها لانه سيتعب كثيرا في اقناع صديقتها... واصبحت تفكر في يوم غد وكيف ستتحمل ساره حقيقه حسام... وايضا ساره نامت وهي تصارع نفسها حتي لا تفكر لانها لم تستطع التفكير ف الامر حتي لا تتعب قلبها...
نام الجمييع وهو يفكر في يوم غد؟؟
ي تري ماذا سيحدث في يوم غد؟؟
وماذا ستكون ردة فعل ساره؟؟
يتبع....
الجزء 1
بقلم: منى الريح
الجزء 09
اتي الصباح وكانت ساره تفكر في ماذا سيحدث اليوم وهل حسام فعلا كما قال خالد .... تجهزت وذهبت للجامعه....
بينما كان خالد يتجهز ايضا لهذا اليوم ويفكر فيه .... وخرج كالعاده اوصل ريان لجامعتها وبعد ذلك ذهب...
وبعد ان انتهت المحاضره خرجت ساره مع ريان وكانا يتحدثان في الموضوع....
ريان:- اها خالد قال ليك شنو امبارح
ساره:- قال لي انو حيجي يسوقني بعد المحاضره عشان يثبت لي
ريان:- م عارفه يعني حيسوقك وين
ساره:- لالا م قال لي
ريان:- طيب اسي اتصلي عليه خلي يجي لان بكون مستنيك...
ساره:- ايوه اصلا كنت عايزه اتصل عليه...
واتصلت عليه...
خالد:- الو
ساره:- اهلين
خالد:- اها جاهزه لليله
ساره:- ايوه تعال بعد دا..
خالد:- طيب تمام مسافه السكه بس
ساره:- طيب باي...
جلست ساره مع ريان ينتظران خالد واستمرا بالحديث وبدا التوتر يظهر علي ساره وبعد دقائق حضر خالد...
خالد:- يلا ي ساره ارح...
ساره:- اوكي..
ريان:- ممكن امشي معاكم...
خالد:- لالا انتي امشي البيت
ساره:- لالا م بمشي من غيرها..
خالد:- خلاص طيب تمام يلا اركبو...
ركب الجميع بالسياره وانطلق خالد..
ريان:- حتودينا وين انت...
خالد:- ماشين جامعتي...
ساره:- وليه
خالد:- عشان تشوفي حسام ال م بتعرفيه وغير كدا لو سالتي اي زول ف الجامعه حيوريك هو شنو...
اصبحت ساره متوتره وخائفه كانت تتمني ان يكون خالد كاذبا لا تريد ان تصدق م سمعته حتي لا تنهار... وكان توترها يزيد كل م اقتربو و في هذه الاحيان اتصل حسام...
ساره:- رياان الحقي دا حسام..
ريان:- م تردي
خالد:- لالا ردي واتعاملي معاه عاادي...
ساره:- الو
حسام:- ي هلا بالعسل.. كيفك
ساره:- تماام الحمدلله.. انت كيفك
حساام:- مبسووط بيك بس.. ومشتاق ليك...
ساره:- ايوا وين انت اسي...
حسام:- في البيت
ساره:- يعني م مشيت الجامعه..
حسام:- لالا م مشيت مؤجز الليله
ساره:- ايواا
حسام:- كدي ي ساره ابوي داخل معاي انتظار برجع ليك بعدين
ساره:- اوكي باي....
ساره:- حسام قال ف البيت طيب انت مودينا نشوف منو...
خالد:- م حاتكلم انا حاخليك تشوفي بس.. اصلا قربنا...
وعندما وصلو الي الجامعه اذداد التوتر جدا لدرجه انها لم تستطع النزول من السياره ولكن امسكت ريان بيدها وطمأنتها واخبرتها انها بجانبها وبعد ذلك نذلو وكان خالد يمشي امامهم وهما خلفه الي ان اقتربو من حسام كان جالسا مع مجموعه من الشباب تحت شجره كبيره يتحدثون ويضحكون بي اصوات عاليه...
خالد:- ساره وريان تعالو اقعدو هنا وادوهم ضهركم عشان تسمعو كلام حسام...
بكري:- والله ي حسام انت استاذ عديل ياخ بدردق البنات ديل كيف بالله... اسي انا صدقتك عديل وانت بتتكلم مع البت القبل شويه دي ... قال ابوي داخل معاي انتظار ههههههه هي دي المزه التانيه...
حسام:- ههههههه انت رافقني كدا وانا بعلمك اي شي😉
بكري:- لالا م اظني اصل مرحلتك دي انت اخطر من خطير....
و في هذا الوقت رن هاتف حسام
حسام:- يلا اسكتو دي نفحه المتصله... وفتح حسام الاسبيكر...
حسام:- نفوووحه ي قلبي
نفحه:- اهلين حسوومتي
حسام:- اها امورك ومشتاقين
نفحه:- مشتاقين و م بتتصل الا بعد ايام..
حسام:- م انتي عارفه ي حبيبتي مشغوليات مع الجامعه واخر سنه وكدا.....
وبينما ساره تستمع الي كلام حسام ادمعت عيناها واحتقرت نفسها جدا لانها تعرفت ع مثل هذا الشخص ... كان طيله الوقت يلعب بها وبمشاعرها ...
تألم خالد عندما رأي دموع ساره تمني لو ذهب ف هذا الوقت واعطي حسام درس لن ينساه في عمره....
ماذا ستفعل ساره بعد ذلك؟؟
وماذا سيحدث؟؟
يتبع...

تالمت ساره كثيرا احست بالحزن والالم .... كانت صدمه كبييره بالنسبه لها فحسام كان حبها الاول وعشق تلك السنوات الماضيه... في لحظه وجدت ان كل تلك السنوات كانت تعيشا في وهم كبير.... احست بهجز كبيير و في هذه اللحظه تمسكت بيدها ريان اخبرتها انها بجانبها وان لا تحزن رفعت ساره عينيها ووقعت علي عيني خالد الذي كان يظهر في عيناه الحزن....
ريان:- خالد بعد دا خلاص ارح م ف داعي نقعد اكتر من كدا..
خالد:- االا خليها تمشي اسي تديهو كف قدام الناس ديل كلهم وتوريهو حقيقتو...
ساره:- لالا م بقدر ولا عايزه ارح م قادره اقعد اكتر😭
خالد :- طيب ارح...
تحرك بهم خالد اتجاه المنزل ....
وعندما وصلو منزلهم..
ريان:- ساره حتنزلي معاي عايزه اتكلم معاك م حاخليك تمشي البيت كدا....
ساره:- خلاص تمام
ذهبو الي غرفتهم في حين انتظر خالد في حديقه منزلهم والحزن يظهر ع وجه...
ريان:- ساره عايني انا م عايزاك تحزني حسام دا م بستاهل وانتي زي م شفتي بي عينك هو خادع غييرك كتير م انتي براك..
ساره:- فعلا والله
ريان:- عشان كدا انا عندي ليك خطه تاخدي بيها حقك منو..
ساره:- طيب قوليها..
اخبرت ريان ساره بالخطه ... واعجبت ساره بالخطه واصرت علي تنفيذها...
ريان:- يلا اسي انتي امشي البيت ارتاحي شويه وابدي تنفيذ الخطه..
ساره:- اووكي.. الله يخليك لي ي احلي اخت وصديقه..
ريان:- ويخليك لي انتي كمان😘
ودعت ريان ساره... وركبت ساره مع خالد ليوصلها الي المنزل...
كان خالد يراقب عيون ساره بالخفاء يريد ان ياخذ منها كل الم في هذه اللحظه يريد ان يري الابتسامه علي وجهها كان يريد في هذا الوقت ان ينسيها كل الامها ولكن كيف... ليس بيده شي....
خالد:- ساره انتي كويسه..
ساره:- اي كويسه.. واسفه لاني م صدقتك من الاول...
خالد:- ولا يهمك.. وانا اسف لاني كشفت ليك الحقيقه المؤلمه دي..
ساره :- م تتاسف م بي يدك..
وبعد ذلك حل الصمت وطيله المسافه كانت تفكر ساره في خطه ريان وكيف ستبدا بها....
ووصلت ساره ونزلت وذهبت الي غرفتها بعد ان سلمت علي امها...
جلست مع نفسها واصبحت تفكر وتفكر وبعد ذلك تشجعت وامسكت بهاتفها واتصلت علي حسام...
حسام:- اهليين حبيبتي...
ساره:- انا حبيبتك بالجد..
حسام:- اي طبعا حبيبتي ونور عيوني كمان...
ساره:- انا جاده معاك م تكذب علي
حسام:- كيف يعني اكذب عليك انتي مالك الليله..
ساره:- ان شا الله بس م تكون فاتح الاسبيكر اسي كمان..
حسام:- اسبيكر شنو ي زوله استهدي بالله..
ساره:- عاين م بتقدر تكذب علي من الليله انا شفتك بي عيني وشفت لعبك علي بنات الناس..
حسام:- دا شنو الكلام دا..
ساره :- م تنكر الحمدلله ان خالد اخو صحبتي كان بقرا معاك وكشف ليك حقيقتك الوسخه...
حسام:- لا ي ساره انتي فاهمه غلط
ساره:- حسام غلط شنو انا شفتك بي عيني..
حسام:- انا بعترف اني بعرف بنات كتير لكن انتي غيرهم كلهم والله
ساره:- م تحاول تغشني تاني اكتفيت من العابك انا...
حسام:- والله بالجد انتي غيرهم كلهم وانتي زولتي الاساسيه
ساره:- ههههه كمان بقي فيها اساسيه وفرعيه
حسام:- ساره صدقيني
ساره:- طيب بس اثبت لي بالاول..
حسام:- طيب اثبت ليك كيف
ماذا سيكون شرط ساره حتي يثبت لها حسام؟؟
وهل سينفذ حسام الشرط؟؟
يتبع...

ساره:- طيب عشان تثبت لي اسي في مكالمتنا دي وانا بتكلم معاك تضرب لي اي وحده فيهم وتوريها انك م بتحبها وكنت بتلعب بيها
حسام:- كيف يعني..
ساره:- زي م فهمت...اذا عايز تثبت لي....
فكر حسام قليلا... ووجد ان الفتيات اللاتي يعرفهن مقارنه بساره لا شي وعليه ان يخسر القليل حتي يكسبها من جديد وهو يحب التحديات...
حسام:- خلاص جدا اسي بعمل ليكي العايزاه...
وفعل حسام كما قالت ساره...
حسام:- اها كدا ارتحتي..
ساره:- بس برضو حاخد وقت عشان اقدر اتعامل معاك عادي تاني
حسام:- جدا م عندي مشكله...
احست ساره بالنصر لانها استطاعت ان تحقق الخطوه الاولي من خطتها مع ريان....
اما حسام فقد كان يشعر بالغضب لان ما يفكر فيه فقط ان ينتقم من خالد الذي حاول ان يخرب علاقته بساره لذلك نام وهو يتوعد الويل لخالد يوم غد...
اما ساره فاتصلت بريان حتي تبشرها بنجاح خطتهم ....
ريان:- الو
ساره:- اهلين ي عسلي
ريان:- م شا الله ان شا الله دايما مبسوطه..
ساره:- كيف م انبسط وخطتنا نجحت..
ريان:- بالجد؟
ساره:- اي خليتو يقطع علاقاتو بي كل البنات البعرفهن..
ريان:- اي كوبس عشان يعرف ان بنات الناس م لعبه ف يدو وكدا خلصنا البنات ديلك من شركو..
اها تاني عايزه تعملي شنو..
ساره:- لسه عايزه اخلي يتعلق بي اكتر واوريه بعد داك العملو فيني ..
ريان:- انا خايفه تتعلقي بيه انتي.
ساره:- لا م بحصل م تخافي..
ريان:- ان شا الله...
ساره:- وبالجد اخوك خالد دا كبر ف عيوني وعمل واجبو معاي بالجد ووقف معاي م قصر.
ريان:- اي اخوي سيد الرجال😍
ساره:- خير ي زوله نتقابل بكره ف الجامعه
ريان:- اوكي باي..
وجاء الصباح وكالعاده اوصل خالد ريان للجامعه وذهب الي جامعته....
وبينما هو جالس مع اصدقائه اذا بحسام يأتي نحوه وبكل قوه يضربه ولم يسكت له خالد وانقلب الوضع الي شجار اوقفه حرس الجامعه...
حسام:- عاين الدقه دي عشان م تحاول تفرق بيني وبين ساره تاني لان م حتقدر وهي رجعت لي تاني لانها بتحبني انا وبس سامع وبنتواجه لي قدام...
احس خالد بالغضب من كل كلمه قالها حسام😡 وغضب اكثر لان ساره رجعت الي حسام...
علم ان ساره ضعيفه كثيرا ف حبها لحسام و ف لحظه غضب اتصل عليها...
بينما كانت ساره وريان ف الجامعه يتحدثان اتصل خالد...
ساره:- دا خالد
ريان:-ردي
ساره:- الو
خالد:- عايني ي ساره تاني م تتصلي علي ولا حاتصل عليك والبينا ريان بس لان انا م بصادق ناس ضعيفين الشخصيه زيك ... تيت تيت...
ماذا ستكون ردة فعل ساره؟؟
يتبع....

ساره:- اخوكي دا جنا ولا شنو...
ريان:- مالو...
ساره:- اتصل علي وقال لي تاني لا اتصل ولا هو يتصل وانو م بصاحب ناس ضعيفين الشخصيه زي...
ريان:-😳 كدي اتصلي عليه تاني..
ساره:- م برد...
ريان:- ولا انا برد علي.. كدي خليه انا لمن ارجع بشوفو...
رجعت ريان الي المنزل بسرعه وتوجهت الي غرفه خالد ولم تطرق الباب ووجدته جالس يكمد اصابته في وجهه...
خالد:- م اتعلمتي تدقي الباب قبل تدخلي...
ريان:- خليك من الباب...انت مالك؟ ومتشاكل مع منو..
خالد:- ما يخصك الموضوع..
ريان:- كيف م يخصني انا اختك.. وريني العمل فيك كده منو؟؟
خالد:- حبيب صحبتك الاهبل
ريان:- شنو قصدك حسام...
خالد:- اي زفت حسام
حكي خالد لريان كل م حصل
ريان:- طيب ليه اتصلت علي ساره وقلت ليها كدا...
خالد:- لانها رجعت لي حسام ولا هماها وسامحتو
ريان:- ويعني شنو كان رجعت ليهو وسامحتو انت الموضوع بأثر معاك في شنو....
خالد:- اي باثر معاي وشديد
ريان:- كيف باثر معاك...
خالد:- انتي الدخلك شنو؟ من جبيل بتحققي معاي...
ريان:- انت شكلك بتحبها صح؟
خالد:- حب شنو انتي كمان
ريان:- م تنكر ظاهر عليك بتحبها والغيره ماليه عيونك..
خالد:- كنت بحبها بس بعد العملتو نزلت من عيني...
ريان:- انت م فاهم حاجه عشان كدا بتقول كدا..
خالد:- م فاهم شنو يعني..
حكت ريان لخالد خطتها مع ساره ولماذا رجعت ساره لحسام...
ريان:-شفت انت ظلمت البت بس م اكتر من كدا...
خالد:- ايوه والله اسي م عارف اقول ليها شنو...
ريان:- اتصل عليها واعتذر بس م اكتر
خالد:- خلاص طيب اقطعي وشك خليني براي عسان اقدر اتصل عليها...
ريان:- اووكي ..
فكر خالد قليلا ورتب كلامه قبل ان يتصل بساره....
ساره:- الو
خالد:- اهلين
ساره:- م قلت م حتتصل تاني اتصلت لي شنو...
خالد:- اسف والله بس كنت غضبان عشان كدا قلت ليك الكلام دا
ساره:- بس م صاح تخلي الغضب يسيطر عليك... واها وريني سبب غضبك شنو...
فحكي خالد كل م حصل لساره فاستاءت ساره كثييرا من حسام وغضبت من فعله ذلك بخالد...
ساره:- طيب انت غضبت كده لي شنو..
خالد:- لان انا ب....
وسكت خالد قبل ان يتم كلامه وقفل الخط وقفل هاتفه متعجبا مما كان ينوي قوله...
ماذا كان سيقول خالد؟؟
وهل فهمت ساره؟؟
يتبع....

خالد:- لان انا ب....
وسكت خالد قبل ان يتم كلامه وقفل الخط وهاتفه متعجبا مما كان ينوي قوله وهو يقول ف نفسه...
خالد:- دا شنو الانا كنت عايز اقولو دا ان شا الله م فهمت ي رب..
بينما ساره اعادت الاتصال واذا ب تلفون خالد مغلق...وبعد دقايق رجع اليها خالد...
ساره:- تلفونك مالو
خالد:- وقع مني وقفل ...
ساره:- خلاص كمل كلامك...
خالد:- اي كلام م متزكر...
ساره:- ههههه كيف م متزكر...
كلامك لان انا ب.....؟؟
خالد:- آآآ كنت عايز اقول ليك لاني بخاف عليك عشان كدا غضبت لمن رجعتي لي حسام...
ساره:-لالا م تخاف علي
خالد:- بعد الورتني ليه ريان م حاخاف عليك اكيد...
ساره:- طيب اسي باي لان حسام داخل علي انتظار...
انزعج خالد كثيرا ولكنه تزكر كلام ريان له...
خالد:- خلاص توكي باي..
اغلق خالد الخط وردت ساره علي حسام...
حسام:- اهلين حبيبتي..
ساره:- ي هلا
حسام:- اها روقتي المنقه
ساره:- هو انت بالله بتخليها تروق
حسام:- ليه عملت شنو تاني
ساره:- البخليك تمشي تضرب خالد شنو
حسام:-لان بي سببو انتي كنتي حتخليني
ساره:- عاين ي حساام خالد ده صحبي وخط احمر عشان كدا م تعيد عملتك دي...
احس حسام بالغيظ الشديد من كللم ساره لانه فهم ان خالد يعني لساره الكثير ولكنه لن يعطي خالد اي فرصه ليتقرب من ساره تكثر..
حسام:- خلاص تمام م بقرب منو بس انتي م تزعلي
وفي هذه الاحيان كان خالد جالسا في غرفته فطرقت ريان الباب ودخلت
ريان:- خالد اها اتصلت ع ساره
خالد:- اي اتصلت واتكلمت معاها... وجا الحيوان داك قطع لينا مكالمتنا...
ريان:- انت عارف اذا عايز تكسب قلب ساره دي اهتم بيها اكتر وخاصه ف الايام الجايه دي...
خالد:- انا اصلا طبيعي مهتم بيها وحازيد الاهتمان اكيد...
ريان:- ربنا يوفقك وتكسب قلبها ان شا الله..
خالد:- اميين ي رب
وبعد ذلك ذهبت غرفتها وكانت تغكر ف موضوع خالد وتمنت لو يتحسن الامر ...
مرت الايام وكان خالد يتقرب الي ساره اكثر فاكثر.. اما حسام فكان ايضا يحاول ان يعيد ثقة ساره فيه حتي لا يعطي لخالد اي فرصه... لذلك فكرت ساره ان حسام تغير كثيرا...وانها لا يجب ان تكون انتقاميه ويمكنها ان تعطيه فرصه اخري....
و في يوم اتصل عليها خالد.
خالد:- الو
ساره:- اهلين ابو الخلد
خالد:-ي هلا اخبارك شنو
ساره:- والله باحسن حالاتي وانت اخبارك شنو
خالد:-والله تمام الحمدلله اها الجديد شنو...
ساره:- والله كنت بفكر ان حسام اتغير وبقي زول تاني وعايزه اديه فرصه تانيه بالجد...
خالد:-شنووو
ساره:- م تزعل مني بس كل انسان بغلط وهو عرف غلطو واعتذر وصلحو...
احس خالد ان ليس لديه حق حتي يزعل منها ولكنه احس بخيبه الامل الكبييره...
خالد:- خلاص انتي الشايفاهو اعمليهو... واسي باي لان صحبي داخل معاي انتظار...
ساره:- طيب باي...
ذهب خالد الي ريان وهو غاضب
خالد:- ريان صحبتك دي دايره ترجع لي حسام تخيلي يعني اهتمامي بيها كلو م جاب نتيجه...
ريان:- منو القال ليك م جاب نتيجه..مش ساره الانا بعرفها دي والشفتو ف عيونها الايام الفاتت دي انها بقت بتحبك وهي زااتها م عارفه الموضوع دا...
خالد:- بالجد.. ياخ هي حترجع لي حسام كيف تكون لتحبني...
ريان:- انا بثبت ليك ي زول
هلا فعلا ساره تحب خالد؟؟
وكيف ستثبت ريان لخالد هذا الامر؟؟
يتبع....

ذهب خالد الي غرفته واصبح يفكر ماذا ستفعل ريان لتثبت له وهل فعلا ساره تحبه ... و في هذه الاحيان كانت ريان تعد خطتها لتثبت لخالد حب ساره ولتثبت لساره ايضا انها تحب خالد وقامت بالاتصال بابنة خالتها ايمان....
ايمان:- اهلييين ريو
ريان:-ي هلا ايمي مشتااقين ي زوله امورك شنو
ايمان:- والله تماام انتي كيفك
ريان:- والله فل الفل وجديداتك..
ايمان:- ههههه عايشه بس وين اخوك المختفي..
ريان:- ههه قااعد بس انتي عارفه من زمان م بحب يحتك بالناس شديد..
ايمان:- اي عارفه طبعتو..
ريان:- طيب بالمناسبه دي دايراك في خدمه ي بت الخاله..
ايمان:- انتي أأمري بس حبيبه
فاخبرت ريان ايمان بالخطه ..
ريان:- اها بتقدري تعملي الحاجه دب انا لجأت ليك لاني عارفتك قدرها
ايماان:- اكييد ي حبيبتي والخدمه م صعبه علي انا
فرحت ريان وبعد ان انهت مكالمتها ذهبت الي خالد...
ريان:- ابو الخلد😍
خالد:- ايون
ريان:- مش عايز تعرف انا حاثبت ليك كيف؟
خالد:- اي اكيد
ريان:- طيب انا حاوريك بس انت لازم توافق ع البقولو ليك
خالد:- حااضر ي ستي انتي لخصي بس وقولي
ريان:- قبل شويه كنت بتكلم مع حبيبتك
خالد:- ساره😍
ريان:- لالا ياخ قصدي ايمي بت خالتنا..
خالد:- شنووو؟؟ ودي من متين حبيبتي...
ريان:- من اليوم لازم تكون حبيبتك ودي الخطه ...
خالد:- اي خطه.. اسي عليك الله دي خطه ليك...
ريان:- اسمع كلامي انت البت م بتجيبها الا الغيره والله لازم ساره تحس ان ف منافسه عليك..
خالد:- عجبتني الفكره والله🤔
ريان:- ههه اكيد لازم تعجبك لانها فكرتي...
خالد:- طيب ايمان قالت ليك شنو...
ريان:- موافقه اكيد هي لاقياك وين
خالد:- بس ان شا الله فكرتك تظبط ريان:- ان شا الله بتظبط
وبعد ذلك ذهبت ريان الي غرفتها واتصلت بساره حتي تنفذ خطوتها التاليه من الخطه...
ساره:- الوو
ريان:- ي هلا بقلبي
ساره:- كيفك حياتي
ريان:- فله الحمدلله وانتي كيف
ساره:- كويسه الحمدلله.. وين انتي م ظاهره من الصباح..
ريان:- سوري حبيبه بس كانت معانا بت خالتي ايمان الليله
ساره:- اول مره تجيبي سيرتها ايمان دي
ريان:- غريبه خالد م حكي ليك عنها.
ساره:- لالا ابدا وليه يحكي لي عنها اذا انتي م حكيتي..
ريان:- لان انا بالنسبه لي بت خالتي بس هو بالنسبه ليهو حاجه تانيه.
ساره:- كيف يعني حاجه تانيه.
ريان:- يعني حبيبتو..
ساره:- شنووو انتي جاده
ريان:- اي وليهم زمن سوا.. خالد اصلو م كلمك ..
ساره:- تصدقي م كلمني لكن انا بعرف اتصرف معاه...
وانهت ساره مكالمتها مع ريان... وكانت ريان متحمسه لما سيحدث.
اما ساره فكانت غاضبه جدا وتحس بالضيق كيف لخالد ان يخبي عنها مثل هذا الامر و ف لحظه غضب اتصلت عليه...
خالد:- اهليين ساره
ساره:- انسانا من اهلين وجاوبني انت بالجد بتحب بت خالتك
خالد:- بسم الله... اي ولينا زمن..
ساره:- والله م اتصورت العمله دي تطلع منك انت عامل فيها صحبي وانت بحكي ليك اي حاجه عني لكن حضرت سيادتك م بتعتبر ان مهم اعرف عنك حاجه زي دي ... وزي م انت خبيت عني .. انا كمان من اليوم م حاحكي ليك اي حاجه.... تيت تيت..
لم يعرف خالد ماذايقول ف هذه اللحظه ولكنه ندم ع اللحظه التي سمع بها كلام ريان...
ماذا سيفعل خالد بعد ذلك؟.
وماذا سيحدث؟؟
يتبع...
الجزء 1
بقلم: منى الريح
الجزء 15
بعد ان اغلقت ساره الخط في وجه خالد غضبت كثيرا وذهب الي غرفه ريان وكان يحمل حذائه في يده ويبحث عن ريان وعندما وجدها رمى الحذاء عليها ولكنه لم يضربها واصبح يركض خلفها🏃🏼🏃🏼🏃🏼🏃🏼🏃🏼🏃🏼🏃🏼🏃🏼🏃🏼 وهى تجرى ف البيت في البيت كله
خالد:-الليله شوفي ليك حته ادسي فيها منى😡
ريان:-انا عملت ليك شنو عشان تزكنى كده🙄
خالد:-تقولى لي ساره حتعرف انها بتحبك
ريان:-اي حتعرف
خالد:-يااخ بي سببك قالت انها تانى ما حتكى لي حاجه تانى عنها يعنى الحاجه الانا تعبت فيها وحصلت علي ثقتها بي سبب خطتك الفاشله دى ادمرت اي حاجه انا عملتها
ريان:- اصبر عليها شويه
وفي هذه الاحيان رن هاتف خالد ووجد ان المتصل ساره فتوقف عن الركض واخذ نفس ورد علي الهاتف
خالد:-ايووه
ساره:-انا اسفه لأنى ازهجت فيك بس عشان زعلت
خالد:-لالا من حقك وانا اسف لأنى خبيت عليك
ساره:- خلاص بس من ما تخبي علي حاجه من الليله
خالد:-اكييد ما حأخبي عليك حاجه تانى
ساره:-طيب معناتو مدام انا صحبتك عرفنى علي حبيبتك ال م بعرف اسمها دى
خالد:-اسمها ايمان واكيد حأعرفك عليها
ساره:-خلاص طيب بكره بعد الجامعه خلينا نتلاقى وجيب معاك ايمان
خالد:-خلاص تماام م عندى مشكله
انهى خالد مكالمته مع ساره ونظر الي ريان نظرة سرور...
خالد:- والله ي اختي انتي معلمه والله
ريان:-شفت اسي ساي كنت حتضربني
خالد:- اي والله لكن من الليله حاسمع كلامك
ريان:- اسي قالت ليك شنو
خالد:-قالن لي عايزه تتعرف علي ايمان عشان كده حنتلاقي بكره بعد الجامعه
ريان:- تمام معناتو هي عايزه تتعرف علي منافستها ههههههه
خالد:- طيب اجدعي لي رقم ايمان دي ... عارفه رقمها م عندي..
ريان:- اوكي... عشان تخططو حتعملو شنو بكره عشان تخلو ساره تحس بالغيره .... ووتفقو ع قصه حبكم بدت كيف وكدا...
خالد:- انا متشووق لي يوم بكره نفسي اشوف الغيره ف عيون ساره...
وبعد ذلك ذهب خالد الي غرفته واصبح يفكر في خطه وماذا سيفعل وبعد ذلك اتصل علي ايمان
خالد:- الو
ايمان:- اهلين ابو الخلد
خالد:- كيفك ي بت الخاله
ايمان:- والله تماام الحمدلله وين مختفي انت
ايمان:- مع الدنيا بس... اها ريان كلمتك عن الحاجه العايزنك فيها صح
ايمان:- لالا م كلمتني نهائي
احس خالد بالغضب من اخته وكيف تخدعه ف امر كهذا
خالد:- انتي جاده م حكت ليك
ايمان:- هههههه كنت بهظر معاك اي حكت لي
خالد:- ههههههه خلعتيني... خلاص طيب بكره لازم نتلاقي لان ساره عايزه تتعرف عليك عندك مشكله..
ايمان:- لالا ابدا بالمره نشوف البنت المحظوظه القدرت تدخل قلبك....
خالد:- خلاص تمام بكره بجيك زي الساعه 5 عشان نقعد لحدي م ساره تجي الساعه 6
ايمان:- خلاص اوووكي جدا...
الجميع متشوق لما سيحدث غدا؟؟
ي تري ماذا سيحدث؟
يتبع....
الجزء 1
بقلم: منى الريح
الجزء 16
اتى الصباح واول م استيقظ خالد اتصل علي ايمان...
ايمان:-الووو
خالد:-صباح الخير
ايمان:-صباح النور
خالد:-كيف اصبحتى؟؟
ايمان:-والله تمام وانت كيف اصبحت؟؟
خالد:-والله بأحسن حال...اها جااهزه لليله؟
ايمان:- ايووه اكيد وقلت لي ح نتلااقي متين
خالد:-زي الساعه 5كده انا بجي اسوقك من البيت
ايمان:-خلااص تمام.
وفي هذه الاحيان اتصلت ساره علي خالد ووجدتهو مشغولا
خالد:-عاينى يا ايمان بتصل عليك مره تانيه لأن ساره داخله معاي انتظار
ايمان:-لالا طبعا ما ترد عليها انت نسيت انت قعد تتكلم مع حبيبتك خليها تنتظر
خالد:-ما بقدر اخليها تنتظر
ايمان:-لازم تستحمل اذا عايز تصل لي قلبها اسي ما تقفل الخط وخليها تنتظر
(كانت ساره تفكر وهى تنتظر )
ساره:-ي ربي خالد مشغول مع منو؟ وليه ما قعد يرد علي اول مره يعملها...
واتصلت سااره كتيرا وما زال خالد مشغولا
خالد:-اسي كان سألتنى ليه م بترد اقول ليها شنو؟؟
ايمان:-قول ليها كنت بتكلم مع حبيبتي وما لاحظته ليك انك بتتصلي
خالد:-بس حتزعل منى
ايمان:-اذا زعلت حيأكد انها بتحبك وتغير عليك
خالد:-معناتو كان كده خليها تزعل سااي 😂
ايمان:-خلاص طيب بعد دا بااي لي بعدين
خالد:-اووكى خليك جاهزه ما تأخرينى بعدين
ايمان:-اووكى بااي
وبعد ذلك اتصل خالد بسااره...
خالد:-الووو
ساره:-مشغول مع منو ساعتين وما بترد علي
خالد:-كنت بتكلم مع ايمان
ساره:-ساعتين بتقولو ف شنو اصلكم؟
خالد:-ساره انتى نسيتي ان ايمان حبيبتى وهى عندها الاولويه فينى
ساره:-نسيت انا م عندى الحق ازعل منك اسفه والله
خالد:-لالا يا ساره انتى صحبتي وهى حبيبتى ما تلخبطى المواضيع
ساره:-خلاص تمام...المهم هى كيف؟؟
خالد:-والله كويسه وانتى الليله حتلاقيها ان شاء الله
ساره:-ان شااء الله
خالد:-يلا بااي لي بعدين
ساره:-اووكى
احست ساره بالانزعااج ولكنها بدأت تفكر لماذا انزعجت فمن الطبيعي ان تكون الاولويه لأيمان....
اما خالد كان في غاايه السعااده لأن انزعاج ساره يدل علي غيرتها...ومضي الوقت وجاءت الساعه الخامسه وفي هذا الوقت كان خالد ينتظر ايمان امام بيتها وجاءت ايمان وكانت في غاايه الاناقه والجمال..
خالد:-يا بت الاناقه دى كلها شنو
ايمان:-عشان ساره تعرف ان انا ما ساهله
خالد:-😂😂 فعلا ما ساهله
ايمان:-اها اسي حنمشي وين
خالد:-حنمشي المطعم نقعد ونتفق علي كل حاجه والساعه6 ساره بتجى
ايمان:-كده كوويس
ذهب خالد مع ايمان الى المطعم وجلسوا واتفقوا علي كل شي وبعد ذلك اصبحت الساعه السادسه وكانا ينتظران مجئ ساره ...وبعد دقائق اتت سااره واشاار خالد الي ساره حتى تراها ايمان وعندما رأتها ايمان😳 انصدمت فهي كانت تنتظر فتاة انيقه وجميله جدا ولكن ساره لم تكن كذلك ..تفاجأت لأنها كانت تظن ان خالد سيحب اجمل البنات واكثرهم اناقه ....اما سااره فعندما رأت ايمان فتاة في غاايه الجماال وللانااقه اذداادت غيرتهاا كثيرااا.... ماذا سيحدث بعد ذلك؟؟؟
يتبع....
الجزء 1
بقلم: منى الريح
الجزء 17
ظهرت اثاار الصدمه علي وجه ايمان فلم تكن تصدق ان هذه هى ساره...وصلت اليهم سااره
سااره:-سلاام ي جمااعه
خالد:-ي هلااا اتفضلي
اعرفك دى ايمان حبيبتى..ايمان دي ساره صحبتى..
ايمان:-اتشرفنا والله
ساره:-الشرف لينا
جلسوا في بدايه الامر لم بتكلم احد وكانت ايمان تنظر الى ساره بصوره غرييبه وتبادلهاا سااره نفس النظره وبعد ذلك اقتربت ايمان من خالد وتهاامست معه وذلك جعل سااره تشعر بالغيره الشدييده ....
ايمان:-خالد انت جاادى دي سااره
خالد:-اي لييه؟
ايمان:-ما كنت متخيلاهاا كده
خالد:-اهاا كنتى متخيلاهاا كيف
ايمان:-كنته متخيلاها بت استاايل وكده
خالد:-انا عاجباانى كده...وبعدين حركتناا ما ظريفه قااعدين نتهاامس وساره بتعااين ليناا سااي
ايمان:-ودا المطلوب زااتو انهاا تغير لأنو انا بتكلم معاك
وبد ذلك ابتعدت ايمان من خالد قليلا بدأو بمشاركه الحديث جميعا..واستأذن خالد قليلا وذهب...فأصبحت ايماان وسااره لوحدهماا فأغتنمت سااره الفرصه وبدأت تسألها بضعه اسئله ...
سااره:-ايمان علااقتكم ليهاا كم انتى وخاالد
ايمان:-تلاته سنين
ساره:-تلاته سنه وخاالد ما حصل حكى لي عنك
ايمان:-خالد كتوووم شدييد ما بحكى لي اي زوول
ساره:-بس انا م اي زول وهو م كتوم
ايمان:- معقوله تعرفيه اكتر مني انا حبيبتو وبت خالتو وبعرفو من انا صغيره...
ساره:- وانا كمان بعرفو كويس .. م بعرفو من انا صغيره بس مرات عرفه ايام تبقي اقوي من عرفه سنين...
ايمان:- بس في حالتنا بنختلف وعرفتي بيهو الاقوي...
كان الحوار ساخنا جدا بين ايمان وساره وكان فيه كثير من التحديات ولولا وصول خالد في الوقت المناسب لكتن اندلع بينهما شجار كبير...
خالد:- اها ي بنات كنتو بتقولو ف شنو
ايمان:- ولا اي حاجه ي حبيبي كنا بنتونس ساي
ساره:- اتعرفنا علي بعض اكتر بس...
مسكت ايمان بيد خالد حتي تثير غيره ساره ...
ايمان:- والله ي خالد صحبتك ظريفه
تضايق خالد من ايمان ذلك لم يكن من الخطه... وتضايقت ساره ولم تعرف سر هذا الضيق ولماذا تتضايق كلماا تكلم خاالد عن ايمان ...وبعد قليل تلقت ساره مكالمه هاتفيه ... وكان خالد يستمع لهاا
ساره:-الووو...اهاا انت وين؟... قربت تصل يعنى...خلاص تماام لمن تصل ادينى رنه...باااي...
خالد:-دا منوو ياا سااره الجاينا دا ساره:-استنى شوويه وبتعرف
خالد:-سمح بستنى شوويه
وبعد فتره زمنيه تلقت سااره اتصال اخر
سااره:-وصلت...ااي شاايفااك...عااين يمينك انا رافعه ليك يدى
ونظر خالد الي الاتجاهالذي تنظر اليه ساره وعندما راي الشخص القادم نحوهم انصدم
لان الشخص هو حسام كانت اثار الصدمه ظاهره ع وجه خالد ولم يعرف ماذا يقول و ف هذه الاحيان لفتت ايمان خالد...
ايمان:- خالد دا منو كمان
خالد:- بوريك بعدين
سلمت ساره ع حسام وبعد ذلك تقدم حسام اتجاه خالد وقال له
حسام:- والله انا اسف ع سوء التفاهم الحصل اليوم داك...
خالد:- لالا عادي انا نسيت الموضوع...
وجلس حسام قرب ساره وتبادلا النظرات اما خالد فينظر اليهم والغيرة تملأ عيونه و م كان ينوي ان يفعله ف ساره انقلب ضده...
حاول حسام ان يمسك يد ساره وعندما رآه خالد قام بقوه وغضب من كرسيه واستغرب الجميع منه واصبحو ينظرون اليه...
ماذا سيحدث؟؟
وماذا سيفعل خالد؟؟
يتبع....
الجزء 1
بقلم: منى الريح
الجزء 18
نظر كل من حسام وساره وايمان باستغراب الي خالد...
ساره:- خالد مالك قمت فجأة كدا...
خالد:- لا بس اذكرت ان الوقت اتأخر ولازم ارجع ايمان البيت .. ولا م كده ي ايمان...
ايمان:- اي صح بالجد اتأخرتا بعد ده...
خالد:- وانتي ي ساره بعد ده كمان لازم تمشي لانك اتأخرتي ... عشان كده ارح اوصلك...
حسام:- لالا نحنا لسه عندنا قعده وبعد داك بوصلها انا..
ساره:- خلاص ي خالد انتو امشو وانا وحسام بنقعد شويه وبعد داك حسام بوصلني...
انزعج خالد كثيرا وامتلأ بالغيرة ولكنه حاول ان يتمالك اعصابه..
خالد:- خلاص طيب ي ساره خلي بالك من نفسك..
ساره:- خلاص تمام...
وقبل ان يذهب اقترب من حسام وهمس في اذنه
خالد:- عاين ابعد يدك منها هي امانه عندك بس م اكتر..
وذهب خالد مع ايمان وكان ف غاية الغضب وكانت ايمان تنظر اليه باستغراب وكانت متشوق لتعرف قصه حسام مع ساره...
ركبو بالسياره وبدأت ايمان بالتحدث...
ايمان:- خالد بالجد انت مالك قمت فجأة كدا
خالد:- م قدرت استحمل البحصل بس م اكتر
ايمان:-وانت م وريتني بي قصة حسام دا نهائي
خالد:- لان م بحب اتكلم عنو..
ايمان:- الظاهر انو علاقتهم حلوه
خالد:- ايمان م ناقصك انا انني كمان😠 .. والمظاهر خداعه م تنخدعي بي حسام دا..
ايمان:- احكي لي عشان انا افهم طيب..
خالد:-ايمان انا اسي الفيني مكفيني وشايفه حالتي عامله كيف خليني لمن اروق بعدين بحكي ليك
واوصل خالد ايمان الي البيت وبعد ذلك ذهب الي بيته ودخل غرفته وكانت الغيره تتملكه وهو يفكر ان ساره جالسه الان مع حسام...
اما ساره فما زالت جالسه مع حسام تبادله الحديث ولكن تفكيرها ايضا مع خالد وانه الان مع وحده هو وايمان ...
لم يتحمل خالد التفكير واتصل بساره ... عندما رات ساره الاتصال استعجلت بالرد من فرحها باتصاله ...
خالد:- ساره لسه قاعده انتي
ساره:- اي والله لسه قاعدين
خالد:- بعد دا الوقت اتاخر امشي البيت سريع وطمنيني اول م تصلي
ساره:- اووكي .. انت وصلت البيت؟
خالد:- اي انا اسي ف غرفتي... بعد اقغل منك طوالي امشي البيت
ساره:- خلاص كويس.. يلا باي
خالد:- باي..
نظر حسام الي ساره
حسام:- دا خالد
ساره:- اي
حسام:- عايز شنو
ساره:- قال لي الوقت اتاخر ولازم امشي البيت
حسام:- لالا لسه بدري
ساره:- لالا م بدري اتاخرت .. اها يلا قوم وصلني..
حسام :- طيب
و ف هذه الاحيان تقدم بعض الشباب نحو حسام .. كانو اصدقائه .. فسلمو عليه وطلبو منه الجلوس معهم وانهم لديهم موضوع لا يفوت واغروهو بالجلوس...
حسام:- ساره انا اسف م حاقدر اوصلك انتي امشي براك لان اصحابي اصرو اقعد معاهم..
ساره:- لالا م مشكله خليك معاهم وانا بتصرف..
ذهبت ساره وغضبت من تصرف حسام فليس فيه اي ذرة رجوله..
اما خالد فما زال يفكرفي ساره وقرر ان يتصل بها مره ثانيه ليتأكد انها تحركت الي البيت....
خالد:- اها ي ساره طلعتو
ساره:- ايوه طلعت انا وواقفه ف الظلط مستنيه المواصلات..
خالد:- كيف يعني ومواصلات شنو مش حسام قال حيوصلك..
ساره:- اي بس لاقي اصحابو وقعد معاهم...
خالد:- دي عمله يعملها اسي كيف يخليك براك زي المواعيد دي واكيد م حتلقي مواصلات.. استنيني بجي عليك اسي...
ساره:- م في داعي.
خالد:- لالا استني مسافه السكه بس...
اسرع خالد وركب سيارته وتحرك مسرعا وهو غضبان جدا من تصرف حسام ويتوعد له الويل ....
اما ساره فتعجبت عن مدي الفرق بين حسام وخالد....
ماذا سيحدث بعد ذلك؟؟
يتبع...

كانت ساره تنتظر خالد وبعد دقائق وصل خالد ونزل من السياره..
خالد:- ساره حسام وينو
ساره:-جوه ف المطعم .. عايز بيه شنو..
خالد:- استنيني هنا جايك...
ساره:- م ف داعي تمشي ليه .. وانت ليه مكبر القصه كدا...
خالد:- هي كبيره من يومها .. خليك هنا انتي بس...
ذهب خالد ودخل الي المطعم واتجه ناحية حسام.. ونطق اسمه بغضب...
خالد:- حسااام😡
حسام:- مالك..
خالد:- كيف تقول لي ساره امشي براك زي المواعيد دي انا مش قلت ليك الزوله دي اماانه ...
حسام:- انت الدخلك شنو ف الموضوع من الاساس.. م ملاحظ انك م عندك حق عشان تتدخل ف مواضيع زي دي...
خالد:- عاين ساره دي صحبتي وانا بعزها وم بسمح لي زول يجرحها ولو كان الزول دا انت...
حسام:-والله الصحوبيه دي سمعت بيها عندك بس .. واهتمامك الشدييد دا بخليني اشك ف حاجه تانيه ...
خالد:- كيف يعني حاجه تانيه
حسام:- بخليني اشك انك بتحبها والغضب الفيك دا كلو عشان هي بتحبني بس...
غضب خالد كثيرا ولكنه احس انه تمادي في الحديث مع خالد ويجب عليه تمالك اعصابه والا علمت ساره انه يحبها...
وكانت ساره واقفه تستمع لهم وتعجبت من كلام حسام وبدات تفكر هل فعلا خالد يحبها ولكن كيف ذلك وهو لديه حبيبه...
تدخلت هي قبل ان يحصل شجار بينهما ..
ساره:- خالد الموضوع م مستاهل تكبرو كدا اسي ارح انا اتاخرت.
خالد:-خلاص تمام ارح... وانت ي حسام حسابك معاي ..
ذهب خالد وكان ف قمة الغضب ولكنه كان يتمالك نفسه حتي لا تحس ساره بغيرته وبدا يفكر ان ساره اذا فكرت ف كلام حسام ستعرف انه يحبها فعلا...
وعندما ركبا السياره لم يتحدث احدهما مع الاخر بل كانا متعمقان ف التفكير... ارادت ساره ان تكسر هذا الصمت....
ساره:- خالد انت ليه انفعلت شديد كدا الموضوع م مستاهل...
خالد:- مستاهل طبعا لاني قلقت عليك زي المواعيد دي وبراك..
ساره:- بس م كان ف داعي انك تتشاكل مع حسام ..
خالد:- انتي عارفاني انا اصلا م بريدو حسام بتاعك دا ومستحملو عشانك...
احست ساره بالغيره ف كلام خالد وبدأت تصدق كلام حسام... احس خالد انه تمادي ف الكلام وان ساره ستفهم لذلك اراد ان يزكرها بايمان
خالد:- المهم اسي اوصلك وارجع لي ايمان ..عشان كنت بتكلم معاها ف موضوع و م خلصنا..
ساره:- اعتزرلي منها لان بي سببي م قدرتو تكملو موضوعكم...
خالد:- لالا عادي م عندها مشكله هي
ساره:- وانا فهمتها زاتو ان زي اختك...
خالد:-اختي؟؟
ساره:- اي مالك اتخلعت كدا...
خالد:- لالا م اختي انتي صحبتي م تلخبطي المواضيع ...
احست ساره مره اخري بحب خالد ولكن يحيرها موضوع ايمان هل هو يحبها ام يحب ايمان... كانت مهتمه لتعرف اجابه هذا السؤال...
وبعد ذلك وصلو ونزلت ساره وذهب خالد وكانت احاسيسه متلخبطه وبدأ يفكر اذا ساره علمت انه يحبها ماذا سيكون جوابها....
و في هذه الاحيان وبينما هو متعمق ف التفكير اعترضت سياره طريقه مما جعله يفقد السيطره علي السياره وادي الي انقلاب سيارته عده مرات ...
كان حادث مروع😱 ركض الجمييع الي اتجاه سيارته ليعلم م الذي حصل....
ماذا سيحدث؟؟
وهل سينجو خالد من الحادث؟؟
يتبع....

كل من رأي الحاادث ركض الى العربيه ليري من فيهاا واتصل احدهم الى الاسعاف...وقام احد المواطنين بالبحث عن شي للتعرف علي هذا الشخص فوجد هاتفه واخذه واتصل باخر رقم كان علي لائحه هاتفه وكان هذا الرقم رقم ساره لأنها كانت اخر شخص تحدث معه...وعندما رأت ساره الاتصال تعجبت لأنها لم تكن تعرف ماذا يريد خالد ف هذا الوقت وهو كان قبل قليل معهاا فردت علي الهاتف...
ساره:-
مجهول:-السلام عليكم
ساره:-وعليكم السلام ...انت منوو؟؟دا ما صوت خالد
مجهول:-والله صاحب التلفون دا عمل حادث قبل شويه واسي حينقلو لي مستشفى الحوادث (انصدمت ساره ولم تصدق الامر وتوقفت عن الحركه كان الامر صدمه بالنسبه لها..)
ساره:-😳انت بتقول في شنو؟؟ومتين الكلام دا حصل..؟؟
مجهول:-دي الحقيقه وانا اتصلته علي اخر رقم في تلفون الزول دا
ساره:-طيب هو كيف اسي؟؟والحادث حصل كيف يعني؟؟
مجهول:-والله فقد السيطره علي السياره وانقلبت فيه...المهم انتز تعالو في المستشفى..
قفل الرجل الخط وترك ساره مصدومه حائره كانت في حاله صدمه كبيره... لم تعرف ماذا تفعل...وكيف تتصرف وكيف ستكلم اهله وماذا ستقول لهم...فأمسكت بهاتفها واتصلت فورا بريان واخبرتها بما اخبرها به المجهول لم تصدق ريان الامر في بادئ الامر ولكنها تعجلت وركضت الى غرفه ابيها وامها لتخبرهما بما حصل
ريان :-ابوى خالد عمل حادث وهو في المستشفى اسي
والدها:-شنو؟؟حادث؟؟خالد؟؟متين؟؟
والدتها:-بتقولى في شنو يا بت خالد ولدى مالو؟؟
ريان:-انتوو اسي البسوو سرييع خلونا نمشي نشوف الحااصل ليهو شنو
ذهبت ريان مع والديها الي المستشفى وكانوا في قمه والقلق وفي هذه الوقت كان خالد في طريق الى غرفه العمليات وعندما رأته امه في هذه الحاله وهو ملئ بالدم ارتفع ضغط دمها واغمى عليها...اما سارهفكانت في قمه قلقها كانت تبكى من حزنها علي خالد وهى لا يمكنها ان تكون معه في المستشفى لأن اهلها لن يسمحوا لها بالذهاب في هذا الوقت المتأخر ....كانت في غرفتها تمر عليها زكرياتها مع خالد وتتذكر ان قبل قليل كان خالد معها وكانو يتحدثون تشعر بالصدمه واحست ان خالد كل شي عندها ولا يمكنها ان تخسره ...مرت عليها الساعات وكأنها سنين كانت تنتظر شروق الشمس حتى تستطيع الذهاب الي المستشفى لم يغمض لها جفن من قلقها علي خالد وكانت كل حين تتصل علي ريان لتعرف ماذا حصل.
في المستشفى كان خالد في غرفه العمليات كان الحادث كبيراا وتأذي خالد كثيراا ولم يتوقع احد ان ينجو خالد من الخادث كان متأذيا في اماكن كثيره وخسر الكثير من الدم ...وبعد ساعااات من الانتظار خرج من غرفه العمليات وادخل الى العنايه المركزه كانت نبضات قلبه ضعيفه وجسده ملئ بالجروح
حل الصبااح وذهبت ساره الى المستشفى والتقيت بريان
ساره:-رياان خاالد بقي كيف؟؟
ريان:-والله لسه فاقد وعي والدكتور يقول ان نبضات قلبه ضعيفه وفقد دم كتييير
ساره:-ربنا يقومو بالسلامه
ريان:-ان شااء الله
ساره:-وخالتوو بقت كيف؟؟
ريان:-والله احسن
ذهبت ساره لترى خالد وعندما رأته في هذه الحااله تأثرت كثيرا وامتلأت عيناها بالدمووع (فخالد كان شخص ملئ بالبهحه والحماس وكان انسان رائع يحبه جميع الناس) وفي هذه اللحظه اعاادت زكرياته معها مرة اخرى كانت تتزكره عندما كان يضحك وعندما كان السرور يملأ عيناه قبل ان يتركها احست ان الذنب عليها وان الغضب الذي فيه هو الذى جعله يفقد السيطره علي سيارته واحست بأحساس وكانت هذه هي المره الاولى التى تحس فيعا بالحب الحقيقي اتجاه خالد واحست بأهميته وكانت تنظر اليه بكل حب...وكانت ريان بجانبها تنظر اليها وهى ترى الحب في عيون ساره فقالت في سرها(خالد يشوف اللحظه دي ويشوف الحب في عيون ساره بس اسي حاالتو ي خساااره...)
كان الجميع يشعر بالاسي اتجاه خالد ...متى سيتحسن؟؟وماذا سيحصل؟؟؟
يتبع...
الجزء 1
بقلم: منى الريح
الجزء 21
اتت ايمان بعد ان علمت بالخبر كانت الدموع تملأ عيناها عندما رأت ريان حضنتها واصبحت تبكي وتتسأل كيف حصل ذلك...
ايمان:-😭 ريان متين حصل الحادث وكيف خالد ده وصلني ومشي البيت ....
كانت تتسال وهي تبكي و ف نفس الوقت كانت ساره تنظر الي خالد وتستمع الي ايمان فجاوبتها دون ان تنظر اليها بل كانت تنظر الي خالد فقط...
ساره:- كلو بي سببي رجع لي ووصلني لي البيت وهو راجع حصل ليه الحادث😭
و في هذا الوقت اتي حسام ايضا ووقف خلف ساره وامسك بيدها وهي التفتت لتري من هذا الذي مسك يدها و في هذا الوقت فتح خالد عيناه وكان اول شي يراه يد حسام علي يد ساره وساره تنظر الي حسام ... فهذا قدره ان يري هذا المنظر فقط .... ف هذا الوقت نسي كل الامه لان الم الغيره كبر كثيرا بداخله ولكنه احس بالخيبه الشديده اقتنع ف هذا الوقت ان ساره ليست له وانها لن تترك حسام اي كانت الاسباب وانه لن يقف بينهما بعد الان فقد اهلك نفسه بهذا الحب.... لم يفكر هكذا ف الماضي ولكنه علم اخيرا ان ساره ليست له ف الوقت الذي علمت فيه ساره انها لخالد لا لغير.... لقد تاخرت ساره ف اكتشاف حبها لخالد... تاخرت لان هذا الحب اصبح يخنق خالد كثيرا
بعد ذلك التفت خالد ورأي ايمان بقربه رأي الاهتمام الكبير الذي ف عيناها ... واصبح يفكر لماذا لا تكون ايمان حبيبته الحقيقيه...
وانه اذا لم يحصل ع ساره فلا بئس ان يكون سترا لابنة خالته ايمان... فقد تعب من هذا الحب وتعب من الصراع فيه ولم يكن انه تبقت له خطوه وااحده ليصل لساره و ف لحظه تعبرجع خطواات للوراء...
كل هذا التفكير كانت ف اللحظه التي فتح فيها خالد عيناه... واول من انتبه له كانت ايمان...
ايمان:- 😍 ريااان خالتو خالد صحي .. حمدلله ع السلامه ي ابن خالتي...
خالظ:- الله يسلمك...
تركت ساره يد حسام وجاءت الي خالد... حمدت له السلامه ... واحست ان دورها انتهي الان لان ايمان كانت جالسه معه اما هي فليس لديها اي حق عليه... لذلك غادرت بعد ذلك ولحقها حسام....
حسام:- ساره اقيفي..
ساره:- عايز شنو والجابك شنو؟
حسام:- جيت اكون جنبك...
ساره:- انا م محتاجه ليك جنبي لان امبارح اللحظه الاحتجت ليك فيها خليتني عشان اصحابك... انت زول م فيك ثقه اساسا...
حسام:- م تقولي كدا عارفاني بحبك...
ساره:- عاين ي حسام م اظن علاقتنا حتدوم اكتر عشان كدا من اسي نفترق
حسام:- بس انا بحبك
ساره:- بس انا م بحبك لان قلبي مالكو زول تاني ومن زمان بس انا ال م كنت عارفه الحاجه دي...
حسام:-قصدك خالد اكيد..
ساره:- اي اكيد..
حسام:- بس م تنسي هو بحب وحده تانيه...
ساره:- انا م بهمني ي حسام اىمهم اني بحبو وانا م حاكتر معاك الكلام دا لاني ماشه البيت
كانت ريان واقفه واستمعت لكل كلامهما ... فرحت كثيرا لان ساره اخيرا عرفت انها تحب خالد فقط... كانت تتشوق لتخبر خالد بنصرهما لذلك ذهبت الي الغرفه التي كان بها خالد ووجدته يتكلم مع ايمان لوحدهما...
خالد:- ايمان انا عايز اقول ليك حاجه بي صراحه انا عايز الكذبه الكذبناها ع ساره تبقي حقيقه ... عايز اخطبك عديل انا م حالقي احسن منك... بتمني توافقي ؟؟
ماذا سيكون جواب ايمان؟؟
وماذا ستفعل ريان؟؟
يتبع....

ايمان:- انت جاادي ف كلامك دا🙄
خالد:- اي طبعا جاادي
ايمان:- طيب وساره
خالد:- ساره خلاص ماضي بالنسبه لي وعايزك تكوني الحاضر انتي.. اها موافقه
ايماان:- اكييد انت م بتترفض ي ود الخاله😍
و ف هذا الوقت دخلت ريان وقطعت كلامهما..
ريان:- ايمان ممكن تخلينا برانا...
ايمان:- اوكي...
طلعت ايمان من الغرفه وبدأت ريان التحدث مع خالد
ريان:- خالد دا شنو الكلام الانت بتقولو لي ايمان وانحنا م اتفقنا ع كدا وانت شكلك لسه م صحصحت زي الناس..م واعي للبتقول فيه
خالد:- انا فكرت كتير ي ريان ودا احسن قرار و م عايز التناقش فيه..
ريان؛- لكن انت م عارف ان ساره.. قبل ان تتم كلامها قاطعها خالد
خالد:- ريااان عليييك الله لو بتعزيييني م عايز اتكلم ف الموضوع دا لان انا تعبت ياخ ولو عايزه راحتي م تتكلمي فيهو كتير
ريان:- وانا عاايزه راحتك وبعزك عشان كدا لااازم اقول ليييك....
خالد:- لا م عايز اعرف خلاص ي ريان اقفلي الموضوع ...
تزكرت ريان ان خالد خارج من عمليات ولا يمكنها الضغط عليه لذلك سكتت وتألمت كثيرا مما يحدث امامها وكيف انقلبت هذه القصه وكيف لخالد ان يتراجع عن حب ساره بعد ان علمت ساره انها تحب خالد لا غير...
لكن ريان لم تعرف ماذا تفعل وخالد لا يريد ان يسمعها...و م خوفها اكثر استعجال خالد باخذ قراره فكان يريد ان يخطب ايمان...
قضي خالد بعض الايام ف المستشفي و ف هذه الايام لم ير خالد ساره ابدا تزوره.. لانه لا يعلم ان ساره كانت تاتي يوميا ولكنها لا تدخل اليه بل تكتفي بالحديث مع ريان للاطمئنان عليه لانها لا تستطيع تحمل رؤيه ايمان معه... اما ايمان فكانت تزيد اهتماما وتعلقا بخالد مما اكد لخالد مدي صحة قراره...
مضت هذه الايام وتحسن خالد وتقدم الي ايمان فقد صرح لعائلته بهذا الخبر منذ تواجده في المشفي مما ترك ريان عاجزه عن التصرف ... تمت الخطبه وفرحت العائلتين بهذا الارتباط الا ريان كانت حزينه.. اما خالد فكان يدس حزنه بداخله ..اما ساره فقد زاد المها وهي تري ان خالد يبعد كل مره عنها... ويرتبط بامراءة اخري غيرها... لم تعرف ماذا تفعل وهي تعلم ان خالد لا يحبها وكيف ستخرج نفسها من هذا الحزن ..
لم تتحمل ريان م بيحصل.. ولم تتحمل رؤيه الالم الذي تراه في عيني صديقتها والتدهور الدراسي الذي حصل لها لذلك جلست وتحدثت معها....
ريان:- ساره انا عايزه اتكلم معاك ف موضوع..
ساره:- ايوه اتكلمي انا سامعاك...
ريان:- انا حاسالك وانتي جاوبيني بي صراحه..
ساره:- اوكي اسالي
ريان:- انتي بتحبي خالد
ساره:-شنو..م وقتو السؤال دا ي ريان
ريان:- لا وقتو.. انتي جاوبي
ساره:- الجواب لا حيزيد لا حينقص ي ريان وخالد اسي خاطب ايمان يعني م حافرق معاه كتير...
ريان:- انتي جاااوبيني بس
ساره:- ااي بحبببو ياخ وشديد بس حيفرق ف شنو غير حيزيد المي
ريان:- حيفررق ي ساره وكتييير لان خالد كمان بحبك..
ساره:- كيف يعني بحبني
ريان:- ااي بحبك ومن زمااان وكان داسي عليك الموضوع
ساره:- بس اسي هو خاطب ايمان كيف يكون بحبني ...
ريان:- الحاجه الانتي م عارفاها ان خالد كان بكذب عليك ف موضوع ايمان و م كانت حبيبتو كان دايرك تغيري عليهو ... بس الموضوع قلب جد لمن حسي انك م حتتخلي عن حسام... وهو للان قايلك مع حسام...
ماذا ستفعل ساره بعد ان علمت ان خالد يحبها؟؟
هل ستقف وتتفرج ام ستتدخل ف الموضوع؟؟
يتبع...

ساره:- ريان الكلام الانتي بتقوليهو ده بالجد يعني خالد بحبني وعمل دا كلو عشاني 😍
ريان:- ااي والله بس المشكله هو اسي غير قرارو والمشكله الاكبر ان استعجل وخطب ايمان
ساره:- انا اسي اعمل شنو😔 انتي بي كلامك دا تعبتيني زياده لان عرفت ان خالد بحبني وبعد دا م حاقدر اعمل اي حاجه...
ريان:- لا بتقدري... اذا مشيتي لي خالد واعترفتي ليه بي حبك انا متأكده ان حيعيد التفكير ف الموضوع
ساره:- خلاص انا حاحاول اني اكلمو باذن الله . وان شا الله يحصل خير..
ريان:- ان شا الله ي حبيبتي..
وبعد ذلك ذهبت ريان وتركت ساره وهي غارقه في التفكير تتبسم تاره وتدمع تاره اخري .... تتبسم حين تفكر تن خالد يحبها وتدمع حين تتذكر انه الان مع اخري...
وبعد تفكير اخذت الهاتف واتصلت بخالد....
رن الهاتف وعندما وجد خالد المتصل ساره لم يعرف ماذا يفعل وهل يجب ان يرد ام لا ولكنه تذكر ايمان ووعده لها.. وانه لا يجب ان يتكلم مع ساره لذلك فصل المكالمه....
ولكن ساره لم تستسلم وارسلت اليه رساله " خالد عليك الله رد عايزااك ضروووري" وعندما قرا خالد الرساله والحاح ساره عليه حس انها تحتاجه ولا يمكنه ان يتجاهلها ف هذه اللحظه لذلك عاود الاتصال بها...
ساره:- الو
خالد:- مالك ي بت خير ف شنو
ساره:- م تخاف عايزاك في موضوع بس..
خالد:- طيب احكي سامعك
ساره:- انت ليه من يوم الحادث معاملتك اتغيرت معاي ممكن توريني السبب؟
خالد:- ده الموضوع الضروري يعني
ساره:- لالا بس جاوب بالاول
خالد:- م في سبب
ساره:- خالد جاوب ياخ.
خالد:- ايمان قالت لي اقطع علاقتي مع اي بت بعرفها...
ساره:- انت بتحبها؟
خالد:- شنو.. دا سؤال ليك.. اكيد لو م بحبها م كنت خطبتها..
ساره:- انا تااني بعيد ليك السؤال انت بتحبها؟؟
خالد:- م مجبور اجاوبك
ساره:- طيب ي خالد انا بعني ليك شنو؟
خالد:- مجرد صديقه
ساره:- طيب عايز تعرف الموضوع الضرووري الكنت عايزاك فيهو
خالد:- اي لخصي عليك الله.
ساره:- متاكد
خالد:-.قوولي
ساره:- بحبك
خالد:-😳
قالت له ساره هذه الكلمه وكانت تحمل كل الاحاسيس التي ف قلبها..اما خالد عاش في صدمه مؤقته لم يفهم اي شي سوي ان هذه الكلمه اخترقت كل جزء فيه احس بها تختلق كل جوارحه وهو مغمض العينين ... وجاوبها بتلعثم
خالد:- ش ش شنو... كيف يعني
ساره:-انا بحبك ككل شي في حياتي ي خالد ... يمكن اكتشفت الموضوع متأخر بس م قدرت امسك نفسي من اني اوصل ليك احساسي...
خالد:- طيب وحسام
ساره:- حسام انفصلت عنو من يوم حادثك واصلا كنت بوهم في نفسي اني بحبو... والحب دااا كلو كان ليك انت بس....
ابتسم خالد احس بالفرحه الكبيييره لان ساره تحبه احس بالسعاده والاسترخااء اغمض عينيه وهو يفكر ف ساره تلبس الابيض وواقفه امامه ولكن سرعان م تزكر ايمان وفرحتها وتعلقها به ... وتزكر اهله وفرحتهم به ... احس باألم كبييير كأن احدهم طعنه بخنجر علي قلبه...لم يعرف ماذا سيفعل وماذا سيقول لساره ...
هل يعترف بحبه؟؟
ام يصمت للابد؟؟
يتبع....

لم يعرف خالد ماذا يقول لساره ولكنه علم ان ساره تاخرت ف معرفة شعورها اتجاهه وهو لا يمكنه التراجع عن خطوبته بأيمان احس بالندم كثيييرا واستغرب لحال هذه الدنيا ... فما كان يتمني حدوثه قد حدث واعترفت ساره بحبها ولكنه رغم ذلك لا يستطيع ان يعترف بحبه لها.....
خالد:- ساره كلامك دا لا حيزيد لا حينقص لانو انا اسي خاطب ايمان... انتي اتأخرتي كتيير بالجد
ساره:- خالد م ف حاجه اتأخرت اذا انت بتحبني الباقي ساهل
خالد:-ساهل بالنسبه ليك لكن ايمان دي بت خالتي واكيد انا اذا لغيت الخطوبه علاقة اهلنا حتضرر وحاجرح بت خالتي بعد م علقتها فيني واناةم بقدر اعمل كدا بالجد ... بتمني انك تنسيني و م تفكري فيني وعيشي حياتك زي م كنتي عايشاها قبلي...
ساره:- بس انابحبك و م بقد.... تيت. تيت
قفل خالد الخط لانه لو سمع كلام ساره سيضعف بعد ان قوي نفسه .. و ف هذه اللحظه ادمعت عيناه من شدة الالم ف قلبه احس بأحباط شديد واحس ان صخر موجود علي قلبه ولكنه لم يكن يعرف ماذا يفعل غير ان يتحمل هذا الألم....
اما ساره فتألمت كثيرا وندمت لانها لم تحس بحب خالد من قبل و هاهي خسرته قبل ان تحس به... اتصلت علي ريان حتي تخفف عليها....
ساره:-ريان😭
ريان:-ايوه ي قلبي
ساره:-انا محتاجه ليك شديييد
ريان:- خير حبيبه حاصل ليك شنو طمنيني
حكت ساره كل م حصل بينها وبين خالد لريان.... تألمت ريان كثيرا لساره ولكنها احست بالعجز ايضا واحست ان خالد صحيح وانه لا يمكنه ان يلغي هذه الخطوبه من غير سبب حتي لا يصنع حاجزا بين العائلتين ... ولكنها لم تستسلم ارادت ان تفكر اكثر فلابد ان تجد فكرة اخري...
ريان:- حبيبتي انتي م تحاولي تتعبي نفسك بالتفكير وانا بحاول احل ليك الموضوع...
ساره:- حاضر طيب😔
اغلقت ريان الخط وذهبت الي غرفة خالد حتي تتحدث معه ولم تطرق باب الغرفه وفتحت الباب قليلا فرأت اخاها في حاله لم تراه فيها من قبل عيناه مليئتا بالدموع واليئس والاحباط....
لم تتحمل رؤية اخاها ف هذه الحاله فدخلت الغرفه وحاول هو ان يمسح دموعه قبل ان تراه هي... ولكنها اقتربت منه ومسحت له دموعه وحضنته حتي تخفف من حالته وتحدثت معه قليلا فاحس هو بالراحه وبعد ذلك ذهبت وهي تفكر كيف ستحل هذا الامر وكيف ستخرج اخوها وصديقتها من هذه الحاله التي يعيشانها...
وبعد تفكير احست انه يجب لخالد وساره ان يلتقيا اولا.... ولان خالد لن يوافق فقد خططت حتي يلتقيا بالصدفه...
لذلك اتصلت بساره وطلبت منها القدوم الي البيت لانها تحتاجها في شي فوافقت ساره... وطلبت منهة ريان ان ترن لها عندما تقترب من المنزل....
وعندما اقتربت ساره رنت لريان...
فذهبت ريان الي غرفه خالد واخبرته ان والدتهم تربده في الحديقه بالعلم ان والدتهم لم تكن في المنزل.... كذبت عليه ريان حتي يلتقي بساره في الحديقه...
وفعلا ذهب خالد الي الحديقه و ف هذه اللحظه دخلت ساره حديقة المنزل واذا لهما يلتقيان صدفه .. كانت لحظة صمت لحظة تكلمت فيها العيون .. كانا ينظران الي بعضهما بي شوق كبير فلم يلتقيا من يوم الحادث ... احس خالد بضعف كبير وهو يغوص في عيني ساره لم يعرف ماذا يفعل هل يترك الشوق يفعل بهما م يريد ام يتحكم ف نفسه.... فكر خالد وتمالك نفسه وتقدم نحو ساره بخطوات متردده ... كانت كل خطوه يخطيها اتجاه ساره تشعره بالامان والخوف ف نفس الوقت ....
وعندما وصل اليها مد يده والقي عليها التحيه الا ان عيناه خزلتها وادمعتا...
خالد:- السلام عليكم
ساره:- وعليكم السلام
خالد:- كيفك
ساره:- م اظن كويسه لكن الحمدلله .. وانت كيفك؟
خالد:- الحمدلله بس
ساره:- لي زمن م لاقيتك
خالد:- فعلا زمن طويل...
المهم انا حاليا عندي حاجه عن اذنك...
وقبل ان يذهب ضعفت ساره كثيرا وامسكت بيد خالد مما ادي الي تصلبه في مكانه وعدم قدرته ع الحركه ونسي كل شي ف هذا الوقت اصبح ينظر في عيني ساره البائستان واللتان تطلبان منه عدم المغادره وعدم تركها لوحدها...
و في هذه اللحظه اتت ايمان ورأت هذا المنظر ....
ماذا ستكون ردة فعل ايمان؟
وماذا سيحدث ؟؟
يتبع....

انصدمت ايمان عندما رات خالد ممسكا بيد ساره وعندما رأت الحب الذي في عينيهما احست بغيره كبييره ...وهي قد تعلقت به ...لم تعرف ماذا تفعل ف هذا الوقت وكانت ريان تراقب من بعيد م يحدث بين خالد وساره وعندما رأت ايمان واقفه بعيد تفاجأت لانها لم تكن تتوقع مجيئها ... فقررت ان تستغل الموقف وتخبر ايمان بكل شئ عسي ان تحن لحالتهما وتتركهما وشأنهما... فذهبت اليها وحاولت بقدر الامكان ان لا يلاحظا خالد وساره اليهما ....
ريان:- ايمان كيفك... جيتي متين
ايمان:- اسي... وبعد الشايفاه دا اكيد م كويسه
ريان:- طيب ي ايمان تعالي معاي عايزاك في موضوع...
ذهبت ايمان مع ريان وهي تفكر ماذا تفعل ف هذا الوقت...
اما خالد وساره فكانا في عالم اااخر كانا شبه متجمدين لا يتحرك فيهما غير الاحساس... لا يريدان العوده الي الواقع لانه لا يناسبهما ولا يريدانه .... تبادلا النظرات الدافئه احسا بالامان وهما بالقرب من بعض ... حاول خالد ان يمنع نفسه ولكن كل شي فيه عارضه ولم يلبي له.... و في هذا الوقت تحدثت ريان مع ايمان كثيرا و في نهايه النقاش ذهبت ايمان وتركت ريان حائره.... وجاءت وتوقفت قرب خالد وساره ولكن ف بدايه الامر لم يلاحظ خالد لها للنه لم يستطع ان يحرك عينيه من ساره وعندما لاحظ الي ايمان ونظرات الشرار التي تتطاير منها ترك يد ساره وابتعد ولم يعرف ماذا يقول فقد ربط لسانه كان ينظر الي ايمان بنظره عجز اما ساره فنظرتها الي ايمان نظره تحدي وتقول ف نفسها ان خالد لها وحدها ولا يمكن ان يكون لغيرها...
ولكن ايمان قطعت تفكيرها...
ايمان:- خالد تعال عايزاك م خأتكلم معاك هنا ف وجود زول غريب
وذهبت ايمان وتبعها خالد مكسور وياائس.. اما ساره فاحست بغيييره شدييده كيف لايمان ان تاتي وتاخذ خالد بكل سهوله ... احست بخيبة الامل الكبيره بعد هذا الاحساس الرائع... كانت تظن انه لو لم تاتي ايمان لكانت جلست مع خالد وتفاكرا ووجدا حلا يريحهما ولكن مجئ ايمان افسد كل شي...
اما خالد فقد دار بينه وبين ايمان نقاش طويل تعاتبه فيه ع م راته...
ايمان:-خالد انت مش وعدتني تنسي ساره و م تفكر فيها تاني
خالد:- اي وعدتك وكنت ع وعدي
ايمان:- وتفسرالشفتو انا بي شنو؟؟
خالد:- والله م عارف اقول ليك شنو بس كان غصب عني..
ايمان:- كيف يعني غصبا عنك محسسني انها مسكت يدك بالغصب.. ف رايك اذا اهلك او اهلي شافو المنظر دا رايهم كان حيكون شنو....
خالد:-😞 ايمان انا اسف والله واوعدك م تتكرر....
ايمان:- اتمني انك تكون قدر وعدك الدوره دي ... والا اكيد لا اهلك ولا اهلي حيرضو ده
خالد:- ايوه اكيد صدقيني حأكون قدر وعدي وحابتعد تماما عن ساره...
احست ايمان بالنصر لأنها استطاعت ان تجعل خالد يوعدها انه لن يتواصل مع ساره ابدا..
اما ريان فذهبت الي ساره حيث كانت تقف وهي يائسه...
ريان:-ساره حااولت والله اتكلم مع ايمان امنعها وافهمها... لكن هي قالت استحاله تخليهو ليك بعد اتعلقت بيهو هي...
ساره:- لو اتاخرت شويه بس كان اتكلمت مع خالد وحليناها...
ريان:- ساره انا بعد الحصل دا شايفه ان بالجد م ف امل انك وخالد تكونو سوا لان كل الظرووف معاكساكم...
ساره:- انتي ليه بتقولي كدا😞 كنتي الوحيده البتشجعني وبتديني الامل .. بعد انتي فقدتي الامل البشجعني منو تاني....
ريان:- ساره حبيبتي دا الواقع ولازم تتقبليه بعد دا ... لان اذا فكرتي ف خالد كتير حتعبي نفسك بس م اكتر...
احست ساره باحبااط شديييد بعد كلام ريان واحست بوجع اكبر...
ماذا سيحدث بعد ذلك؟؟
هل سيجتمعان؟؟ ام ستكون نهايتهما الفراق؟؟
يتبع....

مرا اسبووع من ذلك اليوم عاشت فيه ساره احباط شديد ولكنها تقبلت الواقع واستسلمت للامر..وايضا خالد استسلم للامر مع ان بداخله الم لا يمكنه ان يوصفه...
واشرقت الشمس ف صباح يوم جديد و ف هذا اليوم كانت كل الابواب بين ساره وخالد قداغلقت ولكن ايضا ف هذا اليوم كان عيد ميلاد ريان... اعدت ريان لهذا اليوم كثيرا كانت تظن بانه سيكون اجمل ايام عيد ميلادها اخدت وعد من خالد وساره ان يتناسيا الامر من اجلها...
وكان اول اتصال تتلقاه ريان من ساره
ريان:- الوو
ساره:-كل سنه وانتي طيبه ي احلي صديقه واخت ف الدنيا وكل سنه وانا قريبه منك ي رب
ريان:-😍 وانتي طيبه ي رب
ساره:- اها الليله عامله حفله ميلاد صح..
ريان:-ايوووه وجبت ليك معاي فستان حلووو عشان تقشري معاي الليله...
ساره:- بس انا كنت عايزه اعتزر لان م بقدر اجي واصادف خالد هناك...
ريان:- ساره انتي وعدتيني البينا م يتضرر عشان مشاكلك مع خالد...
ساره:- خلاص تمام طيب بكون عندك من بدري ...
وبعد ثواني دخل خالد...
اقترب منها وقبلها ف جبينها
خالد:- كل سنه وانتي طيبه ي احلي اخت ف الدنيا وان شا الله دايما اشوفك سعيده...
ريان:-😍 وانا طيب ي ابو الخلد وانت كمان ان شا الله يومي دا يكون داخله فرح عليك...
خالد:-امين ي رب...
كانت ريان ف قمة نشاطها و ف قمه سعادتها فهي حضرت لهذا اليوم كثيرا لانها ستعلن عن خبر جميل في هذا اليوم ... لذلك حضرت حفله صغيره في حديقة منزلهم...
و ف العصر اتت ساره الي ريان وتحدثا وبعد ذلك قاما وجهزا نفسيهما للحفله وكان فستان ساره التي اختارته لها ريان جميييل جدا كل من رأها فيه قال م شا الله...
واتي الليل وبدأت حفله هادئه فقد كانت ريان تحب الهدوء لذلك جلبت فرقه هادئه تعزف ع الجيتار ...
و ف ظل هذا الهدوءوهذا العزف الهادئ التقي خالد بساره وبدون ان يوعي قال م شا الله فقد كانت ساره ف هذا اليوم جميله تخطف الانظار ... ولكن ايمان قطعت عليه حبل افكاره ونظرته الي ساره وامسكت بيده وسحبته حتي لا يتكلم مع ساره...و ف نصف الحفله توقفت ريان وهي تريد الاعلان عن هذا الخبر الجميل ....
ريان:- السلام عليكم ي جماعه... انا بشكركم كتيير لانكم جيتو الحفله و م قصرتو.. وانا الليله ناويه اعلن ليكم عن خبر جميل بالنسبه لي ويسعدني ان الخبر دا اعلنو يوم عيد ميلادي ... والخبر ان الليله غير عيد ميلادي حيكون خطوبه اخوي خاالد بي صحبتي سااره 😍
خالد:-😳 البت المجنونه دي حتوديني ف داهيه...
لم يستوعب خالد وساره الامر ولم يفهمها اي شي سوا ان ريان ادخلتهما في مشكله لن يعرفا ماذا يفعلان فيها....
اصبح خالد يبحث بانظاره عن ايمان حتي يعرف ردة فعلها لان اخته ادخلته ف موقف ضيق معها...وحتي اهله واهل ايمان حاضرين هذه الحفله ... ولكن سرعان م نظر خالد الي ايمان ووجد الابتسامه تختلج شفتيها وتقدمت اليه وقدمت له المباركه وسحبته الي ساره واخرجت خاتم الخطوبه من اصبعها واعطته له حتي يلبسه لساره....
وخالد واقف ويحاول استيعاب م يحصل.. اما ساره فلا تفهم اي شي مما يحدث احست كانها ف حلم....
ساره:- خطوبه وانا وخالد واهلي م عارفين دا شنو
وتفاجأت ساره حين رأت امها وابوها واقفان مع اهل خالد والكل سعيدون.... اصبح خالد ينظر الي ساره بتعجب وساره تبادله نفس النظره.... ولكن قطعت ريان تفكيرهما ...
ريان:-لبسو الدبل اسي خارجونا وبعدين بحكي ليكم....
تبادلا تلبيس الدبل وعمت الفرحه وانطلقت الزغاريت ارجاء المكان...
وتقدم كل شخص وقدم التهاني والتبريكات لخالد وساره...
اقترب خالد من ساره..
خالد:- ساره انتي فاهمه شي ودا بالجد ولا بنحلم...
ساره:-والله م فاهمه اي شي غايتو ولا عايزه افهم اسي وكان بنحلم خلينا نعيشو كويس ونستمتع...
انتهت الحفله ودخل اهل خالد واهل ساره المنزل وهم يتحدثون...
اما خالد وساره جلسا في طاوله ف الحديقه ومعهما ريان...
خالد:-اها ي بت انطقي وفهميني شي انا م فاهم ولا اي حاجه...
ساره:- اي اتكلمي
ريان:- هههههههه خفو علي شويه وبحكي ليكم....
تتزكرو لمن كنتو ف الحديقه جات ايمان وانا سقتها واتكلمت معاها وفهمتها ان انتو بتحبو بعض وانو لازم الخطوبه دي تتلغي هي بكت بالاول لكن بعد داك اقتنعت ان دا الاحسن وانها م حتقيف ف وشكم وكانت طوالي عايزه تنسحب لكن انا فكرت شويه ومنعتها وقلت ليها ان عيد ميلادي بعد اسبوع واني عايزه اعمل ليكم مفاجاة ف اليوم دا عشان يبقي يوم سعيد عليكم غيى ان يوم ميلادي واتفقت مع ايمان انها تخرب عليكم اللحظه وتقطع ليكم العشم ف انكم ترجعو لي بعض وفعلا الخطه اتنفزت زي م هي... وطلبت من ايمان تكلم اهلها انها م عايزه تستمر مع خالد...
وانا ف نفس الوقت قعدت مع ناس بيتنا واتكلمت معاهم ووريتهم القصه وانت عارف ناس بيتنا متفاهمين جدا عشان كدا اقتنعو ان م يكلموك بالموضوع عشان المفاجأة تظبط....
وكمان فضل حاجه وحده كان ان اكلم اهل ساره....وكان لازم اهلي يمشو ليهم ف البيت...
عشان
كدا ي ساره انا اول امس طلبتك عشان تجيني و ف نفس الوقت خليت اهلي يمشو يقابلو اهلك ويطلبوك عديل واهلك طبعا م رفضو وقالو ان ياخدو رايك لكن اهلي كلموهم انك اساسا موافقه وان عايزين يعملو ليك مفاجأة وكدا المفاجأة ظبطت وبي احكاام شدييد😍😍 اها رايكم شنو م استاهل صفقه😎
خالد:- هههههه والله طلعتي م هينه دا كلو بي ورانا وخليتينا نعيش الم ساااي
ساره:- والله انتي حيوانه بي شكل كمان جيتي قطعتي لي العشم مره وحده وخليتيني احبط ساي 😒
ريان:- هههههه دا كلو عشان اعيشكم اللحظه دي
ساره:- 😍والله عيشتينا اااحلي لحظه ف حياتنا ياخ
خالد:- يااخ ربنا يخليك لي ي احلي اخت لو م انتي م معروف حالنا اسي كان يكون كيف....
ساره:- اي والله ربنا يخليك لي
والتفت خالد بحركه مفاجئه الي ساره وقال لها...
خالد:- بحبك ولاول مره اقولها ليك
ساره:-😍
ريان:-احم احم خف علينا ي عم انت ع الاقل خليني لمن اقوم...
يلا اخليكم براكم...
وذهبت ريان وتركت العاشقين يتبادلا نظرات الحب ...
خالد:- اسي انا كنت حاتحرم من القعده دي معاك والله م كنت بقدر
ساره:- الله لا يحرمني منك ي رب
خالد:- ولا يحرمني منك كمان ي رب...
احست ريان بي رااحه كبييره بعد ان جمعت هذين الحبيبين...
ربنا يجمع كل حبيب بذي حبيبه يارب😍
...... الـنـهـايـة ......

الجزء 01
تمت خطبه ساره بخالد وعاشوا اجمل ايام الخطوبه كانت ساره في نهايه السنه الثانيه وخالد كان خريج.. لذلك حدد اهلهم الزواج بعد سنه من تخريج خالد... ولم يكن يتبقي الا القليل من تخريج خالد...
الذي ظهرت فيه ساره وريان بتأنق كبير ولافت للانظار... لم يستطع خالد ان يرفع عينيه من ساره طيله ذلك اليوم .... اما ريان فقد كان احدهم ينظر اليها بالخلسه وهو يفكر كيف سيصل الي هذه الفتاه.....
بعد انتهاء التخريج بشهر نزل خالد الشركه مع ابوه حتي يمسك معه الشغل.... وذلك لان زواجه تحدد بعد سنه.... كان ينتظره بفارق الصبر حتي يجتمع بحبيبته ساره تحت سقف واحد.... اما ريان فبعد التخريج بايام اصبحت تتلقي يوميا رسائل اعجاب من رقم غريب...
لم تكن تهتم لتلك المسجات بالاول تقرا وتمسح... لانها كانت متعوده ع هذه الرسايل...
ولكن هذه المره غير لان هذه الرسايل اصبحت تتكرر و من نفس الرقم ويوميا و ف نفس الموعد...
كانت تتعجب ريان يوميا ولكنها لم تحاول ان ترد ع هذه الرسايل ابدا...
مرا شهرين ف هذه الحاله وريان تتلقي يوميا نفس الرسائل ... اصبحت تتعلق بهذه الرسايل فالانسان بطبعه يتعلق بالاشياء المتكرره ف اليوم.... واصبحت ريان كانها تنتظر كل يوم هذه الرساله... ولكن ف يوم من الايام لم تصلها اي رساله تعجبت ريان لان هذا الشخص لم يغب عن هذه الرسائل ولا مره من قبل.... لذلك قلقت بعض الشي ... مع انها لا تعرفه ابدا...
و ف اليوم التالي اذداد قلقها لانه لم يرسل ايضا لذلك حملت هاتفها وارسلت له دون تفكير....
" الحاصل عليك شنو".
وصلت اليه الرساله وقفز من فرحته لانه كان ينتظرها اذ انه كان يقصد ان لا يرسل اليها ويري مدي تاثيره عليها هل ستفتقده ام لا... وفرح لانها افتقدته.... لذلك قام واتصل بها من غير تردد...
عندما رات الاتصال ترددت ف الرد ولكنها كانت تتشوق ان تعرف من هذا المجهوول....
ريان:- الوو
المجهول:- اهلين ي قلبي
ريان:- لو سمحت انا عندي اسم
المجهول:- خلاص م تزعل ي جميل
ريان:- لو سمحت اتكلم بي حدود
المجهول :- خلاص حااضر م تعصبي
ريان:- اتكلم انت منو وعايز مني شنو...
المجهول:- بحبك بس
تبسمت ريان من غير ان توعي وبعد ذلك وعت ع نفسها
ريان:- انت مجنون ولا شنو
المجهول:- مجنون بيك
ريان:- لو سمحت سرييع وريني انت منو والا حاقفل الخط..
المجهول:- ههههه خلاص طيب حاوريييك ....
من سيكون هذا المجهول؟؟
و ما غرضه الحقيقي من ريان؟؟
يتبع...

بعد ذلك جاءهم خالد كالعاده ليرجع ريان الي البيت بينما ياخذ ساره للتنزه قليلا....
وفعلا اوصل ريان الي البيت وبعد ذلك ذهب مع ساره الي احد المطاعم وكان لهما فتره لم يجلسا سويا لانشغال خالد قليلا....
خالد:-والله مشتاااق ليييك شديييد
ساره:-😍 وانا مشتاااقه ليك كمان شديد واكتر منك
خالد:- لالا انا اكتر
ساره:- انا اكتر قلت😡
خالد:- ههههههه خلاص انتي اكتر
ساره:- ايوا كدا😌
خالد:- ي سلااام فضل 8 شهور ونتلم ف بيت واحد😍
ساره:- اااي ي سلااام
خالد:- طبعا الشيله حاخليك تمشي تجيبيها من دبي وحاقطع ليك تزاكر انتي وامك وريان تمشو اسبوعين تشترو الشيله وترجعو....
ساره:- انت جاادي😍
خالد:- ايووووه وطبعا قبل 4 شهور من العرس تنتهي من الموضوع دا
ساره:- لالا تمام... وكمان اخر شهرين م حتشوفني فيهم نهااائي
خالد:- ليييه😳
ساره:- عشان حاتحبس فيهم
خالد:- لالا ياخ م بقدر شهر كااامل
ساره:- قلت ليك شهريين
خالد:- لالا الشهر الاخير م حاسبو لان خيجي فيه بساام ود خاالتي وفردتي يعني برضو م حاكون فاضي ليك😜
ساره:- كدا يعني بسام بملا فراغي شكلو واكتر
خالد:- لالا طبعا بس لي زمن منو وهو متربي معاي من نحنا صغار بقي لي اخو كبير والله وانا بريدو شديد ....
ساره:- لالا تمام ربنا يجيبو بالسلامه
خالد:- ان شا الله
تزكرت ساره كلام ريان وفعلا خالد متعلق ببسام كثيرا واذا كان بسام يريد ريان فخالد سوف يقف معه ولن يتردد... اخذت هم صديقتها وتمنت لها الخير...
وبعد ذلك ارجع خالد ساره الي البيت بعد ان دخل وسلم ع ابو ساره وامها وذهب الي البيت...
بينما ريان اصبحت كالعاده مدمنه هاتفها ورسائل اسامه ....
جعلته يرسل لها فتره شهر اخر وبعد ذلك اصبحت ترد ع مسجاته وهو كان يتبسم من اجل ذلك لانه استطاع ان يصل الي قلبها...
وفعلا شهر اخر واصبحا يحبان بعضهما وتعلقت ريان به كثييرا
كانت تخرج معه كثيرا وكانت تخبره بادق تفاصيلها وحتي ترسل له يوميا صوره لها....
اما ساره وخالد فقد تبقي فقط سته شهور ع زواجهما .... كان كل يوم حبهما يزيد اكثر عن الاول ...
وجرت الايام وجاءت ايام سفر ساره وامها وريان الي دبي وفعلا حضرو حقائبهم وقام خالد بتوديع ساره وعيونه مليئه بالشوق ولولا انه كان مشغول كثيرا لسافر معهم ولكنه وصي بسام ابن خالته ان يستقبلهم ف دبي فقد كان يعمل هناك .... كانت ريان لا تريد السفر حتي لا تحتك بابن خالتها الذي لم تحبه منذ الصغر ويبدو ذلك لانها كانت تغير ع اخوها الذي يميل له كثيرا .....
اما ساره فكانت تتشوق لتري بسام هذا الذي يحبه خالد الي هذه الدرجه ولا تطيقه ريان ابدا....
وقبل ان تسافر ريان اتصل بها اسامه وودعها وطلب منها ان تعتني بنفسها جيدا .....
وبعد ذلك سافرو....
كيف ستكون شخصيه بسام؟؟
وماذا سيحدث ف دبي؟؟
يتبع....

واخيرا وصلو الي دبي وكانت ساره تبحث بانظارها عن بسام رغم انها لا تعرف شكله ورات رجلا طويل وعريض ووسيم ياتي نحوهم وعرفت انه بسام لانه كانت لديه الكثيير من ملامح خالد ...
رحب بهم بسام بابتسامه عريضه سلم ع ام ساره وساره وعرفهم بنفسه ورحبو هم به... وذهب ليسلم الي ريان الذي اشتااق قلبه لرؤيتها بعد كل هذه السنين من الاغتراب.... وجدها كبرا واصبحت اجمل من الاول بادرها بالسلام وقلبه يكاد يخرج من صدره ولو علا صوت قلبه قليلا لسمعته ريان ...
اما ريان لم تنظر اليه ف وجهه وسلمت عليه سريعا حتي لا تحتك به ...... وذهب بهم الي شقته...
كانت ساره طيله الوقت تتعجب لماذا ريان ترفض بسام وهو اخلاقهو عاليه وتعامله جميل ومن عينيه علمت انه يعشق ريان كثيرا...
وبيننا هو كان يختلس النظر الي ريان كانت هي تراقبه .... اصبحت ساره تفكر انه و ع الاكيد من مصلحتها ان تحب بسام هذا ولكن الحب لا يعرف المصلحه....
قضو الاسبوع الاول وهم يتسوقون من اجل الشيله واختارات ساره اجمل الثياب ... و طيله هذا الاسلوع كان بسام يذهب بهم الي السوق ويرجعهم منه وطيله الطريق لا يرفع عينيه من ريان ... بينما ريان كانت تختنق منه رغم انه لم يضايقها ولم يكثر الحديث منها...
و ف هذا الاسبوع ايضا كان خالد يتصل ف اليوم عشره مرات ليتطمن ع ساره و ع امورها ... وريان ايضا تستقبل المكالمات من اسامه... وعندما كان يراها بسام وهي تتكلم ع الهاتف وتتبسم ايضا كان يتمني لو يري من هذا الذي تتكلم معه حتي يقتله ف مكانه من الغيره التي كانتت تتملكه فهو تعود منذ صغره ان ريان له وحده لا لغير .... كانت غيرته تزداد والم يكبر كلما يري ريان وهي تتحدث ع التلفون او تمسك بهاتفها وتتبسم.... علم ان هناك احدهم كسب قلبها .... ولكنه لم يحاول التدخل....
و ف بدايه الاسبوع الثاني كانت ريان تتحدث مع اسامه....
اسامه:- حبيبه مشتاق ليك والله
ريان:- وانا كمان والله...
اسامه:- اها الليله عامله كيف
ريان:- والله كويسه اخيرا خلصنا من الشيله بس الاسبوع دا حنرتاح فيه شويه....
اسامه:- عقبال شيلتك ي رب
ريان:- اميين... وتكون منك انت
اسامه:- ان شا الله... بالمناسبه ف زول جنبي عايز يسلم عليك...
ريان:- زول منو.. وبعرفني ولا ساي..
اسامه:- زول بتعرفي حق المعرفه كدي بالاول هاكي اتكلمي معاه...
كان اسامه يحضر لها مفاجأة كبييره...
المجهول:- ي هلا ريوونه
ريان:- الصوت دا م غريب علي
المجهول:- م غريب نهاائي ههههههه
ريان:- لا استحاله تكون ال ف بالي😳
المجهول:- ياااني زااتي ال ف باالك...
من سيكون هذا المجهول؟؟
وما علاقته باسامه؟؟
يتبع....

ريان:- حسااام؟؟
حسااام:- هههههه ايوووه مخلوعه ليه
ريان:- كيف يعني الجابك لي اسامه شنو ؟؟
حسام:- كيييف يعني الجابني ليه شنو... اساامه دا ي بت فردتي بتعرفي يعني شنو فردتي
ريان:- كيف يعني فردتك
حسام:- عدييل كدا زي اخوي بالظبط... وهاكي حتي اتاكدي متو
ريان:- اسامه الزول دا بقول ف شنو...
اسامه:- هههه انتي مالك مخلوعه كدا لكن اي حسام دا فردتي واخوي عديل...
ريان:- وكيييف انا م اعرف الا اسي...
اسامه:- يعني لو عرفتي كنتي حترضي تحبيني.... م انا جبت رقمك منو هو ....
ريان:- م فاهمه حاجه انا ....
اسامه:- ههههههه احسن ليك م تفهمي حاجه .... عشان حتصدمي ساي.... هاكي حسام عايز يقول ليك حاجه....
حسام:- ي سلااام انتي عارفه انا كنت عايز فرصه بس اخد حقي منك ومن اخوك .... ولمن اسامه دا جا وصفك لي انا م اتلفت اساسا ان اطلب منو ان يلعب بيك ... ولكن المره دي لعب بي حرفه كوييس .. وقدر عليك بالجد....
ريان:- انت بتقول ف شنو ي حيواان
حسام:- السامعاه انا متكيييف شديييد عشان قدرت اكسرك زي م ف يوم كسرتوني انتي واخوك ولسه م شفتو مني حاجه حاندمكم ع اليوم القررتو تلعبو فيه معاي...
اسامه:- سوووري ي بيبي لكن والله حسام دا حبيب قلبي م بقدر ارد ليه طلب ...
ريان:- تييت ... تييت
قفلت ريان الخط وهي ف قمه الصدمه .... هل م سمعته حقيقه وكيييف ذلك .... بكت كثيييرا...
هي لم تفكر انه يمكن لاحد ان يضحك عليها.... ولكن هذه المره كانت لعبه كبيره من هؤلاء الحمقي... استطاعو حقا ان يكسروها .... لم تفكر ولو لوهله ان اسامه يمكنه ان يضحك عليها.... كانت جالسه مصدومه وتبكي... و ف ذلك الوقت جاء بسام داخل يريد ان يقول لها شيئا وعندما راها ف هذه الحاله تالم وانصدم واقترب منها مسرعا....
بسام:- رياااان مااالك بتبكي
ولكن ريان لم تستطع الرد لانها كانت تبكي وعندما رات بسام الذي كان يحمل معظم ملامح خالد رات فيه اخوها خالد ولم تمنع نفسها فاحتضنته وازدادت بكاء انخلع بسام من هذه الحركه وبينما فرح لان ريان لاول مره تتقرب منه لهذه الدرجه... ف نفس الوقت كانت يتمني ان يعرف السبب الذي يبكيها وبعد ان هدأت قليلا اصبح يسال فيها....
وهي ف هذه الحاله لم تفكر كثيرا انها كانت تكره بسام .... حكت له كل م حدث وهو يزداد غضبا كل م هي تزيد ف الحكي ....
امسك يده غاضبا كثيرا ....
بسام:- الحيوااان دا م عااارف نفسو بلعب مع منووو
ريان:- ياااخ انا كرهتهم اكتر ... ليه يعملو فيني كدا....
بسام:- خلاص خلاص انتي اهدي عشان تفكري بي رواقه وكلو لي خير اكيد....
ماذا ستكون خطط حسام؟؟
وماذا سيحدث؟؟
يتبع....
الجزء 2
بقلم: منى الريح
الجزء 06
ريان:- المهم اسي ان عرفت الحقيقه واكيد م حاديهو فرصه ان يكسرني تاني
بسام:- ايوا دي ريان القوبه العرفتها من كنت صغير.
ريان:- شكرا لانك استمعت لي وياريت خالد م يعرف لان اكيد حيعمل مشاكل معاه ودا العايزو حسام لكن انا م حاخليه يصل ليه
بسام:- لالا تشكريني ع شنو ي بت الخاله ي غاليه.... وانا موجود لو ضايقك ف اي وقت تكلميني طوااالي فااهمه
ريان:- حاضر ان شا الله
بسام:- يلا انا جيت اكلمك ان تتجهزي عشان طالعبن بعد شويه افسحكم لان الايام الفاتت م كنتو فاضين مع الشيله...
ريان:- حاضر طيب ربع ساعه واجهز
بسام:- يلا طيب بستناكم تحت...
خرج بسام من الغرفه وترك ريان حائره من نفسها كيف تحدثت وبحريه مع اكثر شخص كانت لا تطيقه ولماذا هي لا تطيقه ولم تري منه شئ سئ ... تعجبت من الظروف التي جعلتها تلجأ الي اكثر شخص تكرهه وايضا تجعل كرهها يتحول الي اعجاب بسيط... فبسام رغم ان ريان منذ صغرها لم تعامله جيدا الا انه لم يغير تعامله معها.... تجهزت ريان وطلعت الي ساره ... اما ام ساره فتعذرت لانها لا تستطيع الخروج لانها متعبه....
وعندما ركبو السياره احست ساره بنظرات غريبه بين بسام وريان وهي لا تعرف م سرها ورات ايضا ان ريان متغيره قليلا حتي ان عينيها متورمه .....
بسام:- يلا ي بنات انا حاوديكم لي مطعم كدا ظرييف تفرقو فيهو تمام
ساره:- لالا ظريف جدا كمان...
بسام:- وانتي ي ريان لو م عاجبك ممكن نغير
ريان:-لالا حلو م تغير
وصلو بعد ذلك الي المطعم وجلسو وطلبو الوجبات التي يريدونها واستأذن بسام قليلا لانه تلقي اتصال.... واستغلت ساره الفرصه لتسال ريان م بها...
ساره:- رياان مالك حاسه بيك زي الكنتي بتبكي عايني عيونك دي
ريان:- 😞 خليها بالنيه بس
ساره:- كيف اخليها بالنيه احكي الحصل شنووو سرييع
حكت ريان لي ساره كل م حدثت انصدمت ساره كثيرا ...
ساره:- دا كلووو يطلع من الحيوان داك...ياخ ندمت ع اليوم العرفتو فيه....
ريان:- ولا يهمك انا قويه 😊
ساره:- دا كلو بي سببي انا 😓
ريان:- لالا ي حبيبه م بي سببك ان ف ناس حقيرين زيهم كدا.... انا قويه وانتي بتعرفيني بقدر اقوي نفسي....
ساره:- طيب كلمي خالد
ريان:- لا استحاااله ي ساره انتي عارفه هو استفزاني عشان عايزني انكسر واجري لي خالد اكلمو واكيد دا هو العايزو عشان خالد ينفعل ويعمل مشكله معاه... بس انا م حاديه الفرصه دي...
ساره:-😞 الله يقويك ي حبيبتي
ريان:- ان شا الله ... وتعرفي ان اول زول حكيت ليهو منو
ساره:- منو
ريان:- م حتصدقي اني حكيت لي بسام
ساره:- 😳 عملتيها كيف دي
ريان:- والله م عارفه شفت فيه اخوي خالد وحكيت ليه لاني كنت موجوعه بالجد
ساره:- اها ان شا الله غيرتي الجواكي عنو
ريان:-اي والله اول مره احس بيه ود خالتي وان ف مقام اخوي واكيد عايز مصلحتي
ساره:- اي والله زول كويس هو جدا يااخ...
ريان:-بس برضو م معناتو اني فكرت احبو ... انا انصدمت من الاولاد وبطني طمت منهم 😓
ماذا سيحدث بعدذلك؟؟
يتبع....
الجزء 2
بقلم: منى الريح
الجزء 07
ساره:- م كلهم واحد ي ريونه
ريان:- م كلهم بس خلاث انا دا الجواي بقي كدا
و ف هذا الوقت رجع بسام واكمل معهم الاكل وارجعهم الي البيت...
و ف الليل ارسل اسامه لريان رساله....
" *طبعا عشان اوريك حاجه ان المسجاات العلقتك فيني دي م انا الكنت برسلا .. دا حسام يومي اتخصص بس ان يرسل ليك عشان يوقعك فيني وبالجد قدر يوقعك فيني* "
قفلت هاتفها وبكت كثيرا لحظها.... كيف انخدعت فيه.... انصدمت كثيرا ف هذا الوقت... فهي احبته كثيرا...ولكنها اكتشفت انها كانت تعيش ف وهم كبير... مسحت دموعها بعدذلك وقوت نفسها...
ريان؛- م ريااان البكسرها ولد زي دا... استحاله اخليه يكسرني حاعيش حيااتي زي م عايزه ولا حاتألم عليه من الاساس....
وبعد ذلك نامت....
مضي هذا الاسبوع وكل يوم كان بسام يخرج ريان وساره ليفسحهم وبعد انتهاء الاسبوع وحان موعد رجوعهم الي الخرطوم.... تألم بسام كثيرا فقد تعود ع وجوود ريان معه ودعها وقلبه يكاد ينشق من الالم ....
اما ريان فكانت تعيش حاله من الضياع احيانا قويه ولا يهمها شي واحيانا تبكي من اجل م عاشته ... سافرو بعد ذلك .....
استقبلهم خالد بشوووق كبييير سلم عليهم وبعد ذلك ذهب بهم الي منزل ساره ليوصل ساره وامها...اوصلهم ونزل معهم هو وريان جلسو قليلا معهم وبعد ذلك تركوهم هو وريان ليرجعو الي المنزل...
و ف الطريق....
خالد:- ههههههه والله اشتقت ليك ي جزمتي
ريان:- نفس الشوق" جاوبته ببرود وهي شارده"
خالد:- مالك ي بت م طبيعيه
احست ريان ان خالد سيفهم انها موجوعه لذلك غيرت من نفسياتها قليلا
ريان:- ههههه لالا م في شي ياخ بس تعب السفر وكدا ي فردة الجزمه
خالد:- هههههه ايوه دي اختي
ريان:- ههههههه اي م ف شك
بعد ذلك وصلو الي المنزل ... وسلمت ريان الي امها وابوها بشوق كبييير وذهبت الي غرفتها...
فتحت هاتفها واول شي وجدته رساله من بسام ....
" *حمدلله ع السلاامه ي رب وافتقدتك والله شديييد* "
اخرجتها هذه الرساله من الحاله التي كانت تعيشها بابتسامه عريضه ..... وردت عليه سريعا
" *الله يسلمك ي رب و م تفقد غااالي ابدا* "
بعد ذلك اليوم اصبحت ريان متواصله مع بسام كل يوم طيله شهر كامل تقربت اليه كثيرا ولم تحبه فقط بل عشقت كل تفاصيله ... و طيله هذا الشهر لم برسل حسام واسامه اي شي لريان...
وهذه جانب من ونسه حسام باسامه ف هذا اليوم...
اسامه:-حسام ناوي ع شنو انت كدا مرا شهر وانت ولا رسلت ولا اتصلت عليها شكلك بطلت تضايقها
حسام:- هههههههه لالا يااخ ابطل مستحييل بس انت اصبر علي شهر كمان عشان اصدمه صدمه عمرها قبل شهرين من زواج اخوها الحيوان بي ساره .... والله الا اخليها تفرق اخوها وساره زي م جمعتهم هي من قبل....
ماذا سيفعل حسام؟
و ما هي خطته هذه المره؟؟
يتبع....
الجزء 2
بقلم: منى الريح
الجزء 08
كان يخطط حسام خطه خبيثه ولكنه ينوي تنفيذها قبل شهرين من زواج خالد بساره اي يعني بعد شهر من الان .....
ف هذا الشهر ازدادت علاقه بسام بريان كثيرا .... اصبحت ريان تعتمد عليه كثيرا ونسيت كل م يتعلق باسامه.... نسيت م قاله حسام و م قاله لها.... احست انها انتهت منهم وللابد وانهم لن يضايقوها كثيرا... لم تكن تعلم م ينتظرها من مفاجأة......
و هذا الشهر كان اخر شهر سيلتقي فيه خالد بساره لان بعد ذلك لن يلتقيها الي يوم العرس.... لذلك كان يخرج معها يوميا ....
اما ريان فقد كان تغيير الحب ظاهر ف عينيها.... حتي حس بتغيرها خالد فقرر ان يتحدث معها ليعرف ماذا تخبي عنه....
خالد:- رياان الاياام دي ف حاجه غريييبه فيك
ريان:-😳 حاجه غرييبه زي شنو يعني
خالد:- م عارف لكن اقول ليك بيت شعر تفهميني منو
ريان:- قوول 🙄
خالد:- ظاهر عليك الريد من م بديت تسرح... ظاهر بدون تفسير لا تقول ولا تشرح.
ريان:- 😅 ريد شنو
خالد:- ي زوووله انا اخوكي وقلت ليك ظاااهر عليك كدي احكي
ريان:- احكي شنو 🙈
خالد:- احكي ياخ دا منو وان شا الله يكون ال ف بالي🤔
ريان:- ال ف بالك منو 🙄
خالد:- انتي بس قولي
ريان:- طيب🙈 بس بخجل
خالد:- يلا ياخ قولي رفعتي لي كثافتي...
ريان:- طيب خلاص اااي و ال ف باالك زااتو
خالد:- يعني قصدك بساام😍
ريان:- ايووه هو زااتو 🙈
خالد:- اخيييرا قدر ياثر عليك ياخ ... من زمان دايرو ليكي هو بس وصدقيني م حتلقي زيو والله
ريان:- اي فعلا والله... كفايه ان بشبهك ...
خالد:- هههههههه كان بشبهني معناتو حيعذبك عذاب
ريان:- كلو منو حلو...
خالد:- هي خلاص الغزل دا قولي ليه هو م تقولي لي انا عشان بغير ع اختي
ريان:- هههههههههه خلاص تمام....
ذهب خالد وبسمه عرييضه انطبعت ع شفتيه احس بالراحه وان اخته ف اماان تااام لانها سوف تكون مع بسام فهو يثق فيه ثقه عمياااء ولن يجد مثله زوج لاخته.....
مرا هذا الشهر....
و ف يوم كانت ريان تتحدث مع بسام
بسام:- بالمنافسه انا حاجي اتقدم ليك طوااالي لمن اجي السودان
ريان:- انت جااادي 😍
بسااام:- ايووون.... اصلا كنت مستنيك بس توافقي واجي اتقدم ع طووول...
ريان:- طيب حتجي متين انت
بسام:- بعد شهر ... وحاقعد معاكم الشهر البعديهو كلوو عشان عرس ابو الخلد..
ريان:- ي سلام حيكون احلي شهر🙈
بسام:- اكييد لانك حتكوني خطيبتي عديل فيه...
ريان:😍 ي سلااام.... طيب تعال من اسي بالله ....
بسام:- ي ريت والله بس عندي شغل كدا اتمو حتي اجي...
ريان:- طيب تمام م مشكله..
بسام:- طيب يلا اخليك تنومي بعد دا...
ريان:- خلاص اووكي تصبح ع خير
بسام:- وانتي من اهلو حبيبتي....
قفلت ريان الخط وارادت ان تنام حتي استلمت مسج....
عندما فتحته انصدمت فقد كان من حساام...
" *اشتقت ليك ي جميل* "
ريان:- داا مالو واتزكرني من وين
ولم تكمل تفكيرها حتي ارسل اليها مسج اخر....
" *عندي ليك هديييه حلوووه ف صوره جاياك اسي شوفيها بي مزااج و م تتخلعي*"
وارسل اليها الصورة
عندما رات الصوره انصدمت واوقعت الهاتف من يدها احست بهبووط شديد ف جسمها اصبحت مستلقيه وتنظر الي هاتفها الذي مرمي بجانبها وهي لا تستوعب اي شئ....
م الموجووود ف الصورة؟؟
وماذا ستفعل بعد ذلك؟؟
يتبع....
الجزء 2
بقلم: منى الريح
الجزء 09
جلست ريان مسافه حتي تستوعب م راته و م هذه الصوره التي رأتها .... قوت نفسها وعادت وامسكت الهاتف حتي تري مسجا ااااخر منه.....
" *اها الصوره ان شا الله عجبتك بس ههههههههههه* "
فارسلت اليه مسرعه
" *ي تااافه ي حقييير دي شنو الصوره دي*
فاجابها
" *هههههههه دي انتي ولا م اتعرفتي ع نفسك* "
فاجابته
" *انت حيوااان كيييف تفبرك صورتي ي حقير*
فاجابها
" *انتي م شفتي حاجه لسه حانشرها ليك كماان ف كل وسائل التواصل الاجتمااعي لحدي م الصوره دي تصل لي اي زول بعرفك*
جلست رياان مقهوووره تبكي مما حدث كانت ترجف من الخوف من كلامه الذي قاله لها... اذا ارسل مثل هذه الصوره ف كل الوسائل فسيجعل الناس يتحدثون فيها ... و مع ان الصوره مفبركه لكن لا يظهر عليها الفبركه كانه عمل فيها كثيرا حتي يخرجها بهذه الصوره النهائيه.....
امسكت ريان بالهاتف واتصلت ع بسام فلا احد يمكنه ان يحل هذه المشكله غيييره.....
جاوبها بسام مستغربا
بسام:-الوو
ريان:- بسااام 😭😭😭
بسام:- مالك بتبكي ي بت
ريان:- حصلت مصيبه😭
بسام:- ي بت مصيبه شنو كدي استهدي
ريان:- م قااادره والله ...
ف هذه الاحيان انخفض سكر ريان كثيرا حتي اغمي عليها ... وبسام معها ف الخط...
بسام:- الووو الوو ي بت ردي... ريااان وينك بتكلم معاك انا ....
خاف بسام كثيرا وقفل الخط واتصل بخالد ...
خالد:- اووو بسام ي فرده
بسام:- كدي انساك من دا امشي شوف اختك مالها
خالد:- ريان مالها😳
بسام:- م انا لو عارف م كان اتصلت عليك ... كنت بتكلم معاها وفجأة اختفت....
خالد:- كدي خليك معاي ف الخط...
بسام:- اوكي سريع بس
ذهب خالد مسرعا الي غرفه ريان وحين فتح باب الغرفه وجدها مغمي عليها فركض وهو ينطق باسمها
خالد:- ريااان
بسام:- خالد مالها ريان احكي
خالد:- عاين هي مغمي عليها اسي اقفل مني وبرجع ليك بعديين اوريك الحاصل....
قفل خالد الخط وجعل بساام حاائرا...
حمل خالد ريان وارقدها ع سريرها وذهب لينادي امهم....
جاءت امهم مسرعه مع خالد وجلست بالقرب من ابنتها وجلبت معها ماء حتي ترشها ع ريان...
واستغرقت ريان قليلا حتي استيقظت ...
الام:- ي بت مالك الحصل ليك شنو
خالد:- اي مالك
ريان:-لالا م ف حاجه بس هبطت..
خالد:- متاكده م ف شي
ريان:-اي م ف حاجه خلوني بس انتو اسي بنوم وللصباح ببقي كوييسه....
ذهب خالد وامه وتركو ريان لوحدها....
وبعد ذلك جلست تبكي اكثر امسكت بهاتفها ووجدت مسج اخر من حساام
" *لووو عااايزاااني م انشرها م بنشرها لكن اكيييييد عندي شرط ولو اتأخرتي ف الرد حتلقيني منزلها طواالي وناشرها*
ارتعبت ريان اكثر واجابته
" *شرط شنو*"
وسرعان م تلقت اجابته
" *بالوووااضح زي م جمعتي خالد وسااره حتفرقيييهم كمااان قبل عرسهم* "
رمت ريان الهاتف من يدها بعد ان قرات الرساله وكل ملامح وجهها اترسمت عليها الصدمه
ماذا سيكون جوابها؟
وماذا سيحدث بعد ذلك؟؟

ارتعبت ريان اكثر من شرط حسام ... اصبحت غير قادره ان تجيبه ماذا ستقول له اذا رفضت سوف ينشر صورتها ع الفور و من المستحييييل ان تنفذ شرطه ....
و ف هذا الوقت اتصل بسام
فردت مسرعه من غير تفكير
بسام:- ي بت مالك حصل ليك شنو طمنيني عليك
ريان:- انا ف مصيبه والله ي بسام ومخي مقفل عدييل و م قاادره افكر....
بسام:- مصيبه شنو احكي م تقلقيني....
ريان:- حسام ظهر تاني
بسام:- مالو الحيوان دا عايز شنو
.... حكت ريان لبسام كل م حدث... اذداد بسام غضبا كييف لحسام ان يتعدي حدوده ويفعل هذا .... هدأ قليلا حتي يهدي ريان ....
بسام:- طيييب عايني اسمعيييني كوييس اسي .... ترسلي ليهو اسي وتقولي ليهو كويس حاعمل الانت عاايزو
ريان:- كييف يعني استحاله اعمل ال هو عايزو
بسام:- ريان فتحي مخك معاي شويه انا م قلت ليك اعملي العايزو هو قلت ليك بس حتقولي ليهو كدا عشان حاليا توقفيهو عن العايز يعملو.... ولي بكره بوريك تعملي شنو تاني... يعني بعد تديهو موافقتك تقولي ليهو حاليا عايزه انوم لي بكره تمام...
ريان:- خلاص تمام... 😭 الله يستر بس
بسام:- ان شا الله و م تخافي انا معاكي..
ريان:- اذا انت معاي اكيد م حاخاف..
بسام:- طيب اسي اعملي القلتو ليك ونوومي طوالي و م تفكري كتير فاهمه...
ريان:- حااضر طيب
بعد ذلك قفلت ريان الخط وامسكت بهاتفها بعد ان قوت نفسها وارسلت الي حسام...
" *طيب حاعمل الانت عايزو بس الليله خليني انوم والصباح رباح*"
وبعد ذلك نامت ريان بعد تفكير كثييير نامت وهي تصارع نفسها... و من التعب الذي عليها لم تستيقظ بااكرا ... وعندما استيقظت قامت وغيرت ملابسها وطلعت من غرفتها واول م سمعته ضحكات احدهم وونسته مع اخيها ف صالون بيتهم .... هذا الصوت ليس بغريب عنها فنزلت بشوق كبير بعد ان عرفت هذا الصوت الذي لم يستوعبه قلبها....
وعندما نزلت ورأته
ريان:- بساااام 😍
نظر اليها بسام بنظرته الحنونه
خالد:- هههههههه شفتي كيف عملا ليك مفاجأة....
بسام:- كيفك ي بت الخاله...
ريان:- كويسه الحمدلله... عملتها كيف دي...
بسام:- احم احم
لم يستطع بسام التحدث ف وجود خالد لانه لا يريده ان يعرف الشي الذي حدث لريان لانه سيغضب ع الاكيد ولن يسيطر ع غضبه...
حس خالد انه يجب ان يتركهما لوحدهما حتي يتحدثا....
خالد:- احم احم ي باشا... لالا عادي ههههههه قولها بالواضح انت
بسام:- هههههههه خلاص بعد فهمت اتخارج و م تخاف ع اختك عارفها مع منو...
خالد:- لالا م ف خوف تب
ذهب خالد وتركهم.... وبعد ذلك جلست ريان وتحدثت
ريان:- متين جيت اصلك امس كنت بتتكلم معاي....
بسام:- بعد وقعتي امس م قدرت امسك نفسي وحجزت طوالي ف اول طياره.... ولمن اتكلمت معاك للمره التانيه كنت ف المطار .... و م حبيت اكلمك عشان اعملا ليك مفاجأة...
ريان:- لكن مش قلت كان عندك شغل تخلصو حتي تجي...
بسام:- شغل شنو وانتي محتاجه لي... يطير الشغل ي بت...
ريان:- 😍 ي سلام ياخ دي اجمل اصطباحيه ف حياتي...
بسام:- اها الحيوان تاني م قال ليك شي...
ريان:- للان م قال حاجه غايتو....
بسام:- خلاص شوفي انا جيت ي داب وعشان اقدر اخد راحتي معاك ونقدر نطلع سوا انا حاتكلم مع ابوكي ووامك ف الموضوع طواالي...
ريان:- بالجد😍
بساام:- اايووه الليله دي بتكلم معاهم.... واذا الحيوان دا رسل ليك اي حاجه توريني ليها تمام وانا بوريكي تعملي شنو...
ريان:- حااضر...
احست ريان باماان كبييير بعد ان جاء بساام الي السودان... وبعد ان استلم هذا الامر عنها...
ماذا سيحدث بعدذلك؟؟

بعد يومين سوف تبدا ساره حبستها للعرس ... لذلك قرر خالد ان يخرجو يوم غد هو وساره وريان وبسام لذلك خطط جيدا لهذا الموضوع وجاء ليخبر بسام بالامر.....
خالد:- بسام ي معلم بكره فضي نفسك تماما عشان حنعمل طلعه كااربه كدا ...
بسام:- جدااا م عندك اي مشكله... بس كنت عايزك ف موضوع اسي
خالد:- اتفضل طوالي
بسام:- الليله حاجيب اهلي واجي اطلب ريان منكم
خالد:- يااا زوول 😍 حباابك الف والله...
بسام:- خلاص انت بس كلم الحاج والحجه وبجيكم اليوم باذن الله ..
خالد:- جدا تشرفنا...
بسام:- يلا طيب انا حامشي البيت زي م انت عارف دي جيتي من المطار ولي هنا طوالي اهلي م مشيت عليهم...
خالد:- طيب تمام استني اوديك البيت عشان عربيتك ف بيتكم ...
بسام:- جدا ارح...
و ف هذا الوقت جاءت ريان راكضه الي خالد ...
ريان:- خالد انا كمان سوقني معاك ف دربك وغشيني ساره بالله عشان اشوف امورها كيف...
خالد:- خلاص جدا ارح نودي بسام ومن هناك اوديك لي ساره واساسا عشان اوريها بي موضوع بكره...
ريان:- اي موضوع
خالد:- طلعه وكدا.. حنكون نحنا الاربعه...
ريان:- 😍 ي سلام...
خالد:- يلا طيب ارح...
بعد ذلك ذهب بهم خالد الي منزل بسام ونزلو معه حتي يسلمو ع خالتهم .....
ركضت ريان الي خالتها التي كانت تعشقها دون خالتها...
ريان:- خااالتو
ساميه:- اوو حبيبه خاالتو ...
ريان:- والله جنس شوق ليك
ساميه:- هههههه الليله غريبه اتزكرتو خالتكم من وين ليكم زمن مني..
خالد:- والله تقولي شنو مشغوليات بس... وعندنا ليك مفاجاة....
ساميه:- مفاجأة شنو...
فدخل بسام عليهم...
ساميه:- بسااام😍 ي حبييب امك
بسام:- اهليين يمه
حضنها بسام الذي لم ياتي للسودان منذ خمس سنوات ...
ساميه:- ي سلااام احلي مفاجاة ف الدنيا...
ريان:- ههههه اكيد ي خالتو
ساميه:- بس الجابك بدري شنو مش كان مفروض تجي بعد شهر..
اجابها بسام بعد ان غمز لريان التي تبسمت خجلا..
بسام:-اشتقت ليك بس ي يمه
لاحظت ساميه لنظرات ابنها لريان
ساميه:- ايواا بالله اشتقت لي ولا اشتقت للغاليه...
خالد:-هههههههه ماك هينه والله ي خالتي
خجلت ريان كثير
ريان:- يلا ي خالتي بعد دا نحنا ماشين والله
ساميه:- ويين متين جيتو اصلكم...
ريان:- ماشين لي خطيبه اخوي عندها الليله حاجه دايره اسويها معاها....
ساميه:- ههههه خلاص سلمو لي عليها كمان
خالد:- يوصل ي خالتي.. يلا مع السلامه..
ريان:- مع السلامه ي خالتو 😘
ويلا ي بسام 🙈
بسام:- يلا بي السلامه ان شا الله...
خرج خالد مع ريان وذهبو الي ساره...
بينما جلس بسام مع امه...
بسام:- امي
ساميه:- ايوا ي ولدي شاايفه من جبييل ف كلام كتيير ف عيونك احكي طوالي
بسام:- 😍 تفهمي علي انتي ي احلي ام
ساميه:- هههههه اها المهم احكي
بسام:-انتي عارفاني من زمااان انا رايد وداير ريان بت خالتي
ساميه:- ايووه ومستنيه متين يجمعكم بيت الحلال
بسام:- طييب انا الليله عايز نمشي نطلبها من اهلها
ساميه:-😍 ي سلاام اخيييرا...
جدا ي ولدي بس خلي ابوك يجي لي بعدين وتكلمو
بسام:- هو وينو ابوك بالجد
ساميه:-مشي ليهو عقد ولد صحبو وبجي بعد شويه كدا... غايتو م تطلع ليه طوالي ف وشو عشان م يتخلع ويقع... خليني اكلمو انك جيت وبعدين اطلع ليه
بسام:-هههههههه حااضر .. انتي اسي اضربي لي خالتي وكلميها ان حنجي عليها بعدين المغرب
ساميه:- خلاص جدا .. اسي اطلع ارتاح انت...
بسام:- حاضر..
ذهب بسام الي غرفته حتي يرتاح...
ولتعرفو ان بسام الابن الوحيد لامه وابوه... لذلك كانو يحبووونه كثيييرا....
اما ريان وخالد فوصلو الي منزل ساره...
نزلو وسلمو علي اهل ساره وبعد ذلك استاذن خالد ليخرج فذهبت معه ساره حتي تقدمه الي باب المنزل....
خالد:- خلاص ديل اخر يوومييين حاشوفك فيهم😓
ساره:- ااي 😓
خالد:- خلاص طيب انا بكره عامل طلعه جهزي نفسك من بدري وريان بتديك باقي التفاصيل
ساره:- ي سلاام خلاص طيب..
خالد:- وعندنا موضوع الليله ف البيت بتوريك ليهو ريان لانها اكيد قااعده متشووقه اسي عشان تحكي ليك بس 😂
ساره:- خلااص النمشي عليها م اخليها ترجااني
خالد:- يلا خلي بالك من نفسك لي بعدين
ساره:- اووكي وانت كمان خلي بالك من نفسك .. وركز ف السوااقه
خالد:- هههههه خلاص تمام الوصيه دي لازم تكرريها كل يوم
ساره:- اكييد بكررها م عايزه الحصل يتكرر...
خالد:- ههههه تمام يلا سلام
ساره :- سلام
رجعت ساره الي الداخل واخذت ريان الي غرفتها...
كانت ريان لا تعرف من اين تبدأ الحديث لان مشاعرها مختلطه بين الحزن لما حدث والفرح لمجئ بسام.... بعد ذلك بدات بالحديث وحكت لساره كل م قاله لها بسام وحتي موضوع الصوره.... وحكت لها شرطه وموافقتها ع شرطه...
انصدمت ساره كثيرا لسفالة حسام
ماذا سيحدث بعد ذلك؟؟

ساره:- دا كلووو يطلع من الحيوان دا 😳
ريان:- اي والله ... م تتخيلي انا لمن شفت الصوره هبطت كيف😭 لمن اغمي علي
ساره:- اغمي عليك عديل 😱
ريان:- اي والله .. و طبعا كنته بتكلم مع بسام الوقت داك ... ولمن عرفني غمرت ي زووله قطع وجا طواالي
ساره:- جا وين 😳
ريان:- جا السودان اسي كنت معاه
ساره:- انتي جاااده 😍 دا الحب ولا بلاش ي زوله
ريان:- اي والله 🙈 يااخ لمن صحيت ونزلت لقيتو قداامي نسيت حسام والصوره واي شي.... وكمان ف خبر تاني
ساره:- الليله يختي اخبارك كتييره اها احكي شنو تاني
ريان:- الليله حيجي ويطلبني من اهلي 🙈
ساره:- انتي جااااااده😍😍
ياااخ دا كيييفني... الف مبروووك والله
ريان:-الله يبارك فيك حبيبه... المهم بعدين تجي تكوني معاي
ساره: اكييد م بتفوت اليوم دا.. وبالجد خالد قال لي بكره ف طلعه وانتي حتديني التفاصيل
ريان:-ايوووه عايزين نعمل طلعه كدا تكون من الصباح وكدا 😍 حتكون ظريفه اكيد ...
ساره:- طيب حنكا شنو ووين وكدا..
ريان:- والله خالد قال نمشي بيتنا ف كسلا من الصباح ونشيل اكلنا وحاجاتنا معانا ومن هناك حنتفسح وكدا ونجي راجعين المساء طوالي....
ساره:- طيب انا عندي فكره احلا... نسوق معانا ناس البيت ... بيتكم وبيتنا وام وابو بسام ونمشي صباحي ونجي اليوم البعدو ...
ريان:- ي سلااام فكرتك اظرف والله😍😍 خلاص نكلم خالد طواالي...
ساره:- اي خليه بكلمو انا ... اها اسي الزباله م رسل ليك للان ..
ريان:- والله م رسل خااايفه من سكوتو دا يختي .... بس مطمنه لان بسام بي وراي...
ساره:- لالا م تخافي مدام وراك راجل... والله يستر خالد م يعرف
ريان:- اي والله الله يستر دا بقوم الدنيا وبقعدا....
بعد ذلك تلقت ريان اتصالا من بسام
ريان:- ي سلااام دا بسام 😍
ساره:- ههههه اسي كان معاكي
ريان:- هههههه خلاص اسكتي النرد
ريان:- الوو
بسام:- مشتاقين
ريان:- ههههههه بطل بكش اسي كنت معاك
بسام:- اي والله بس برضو مشتاقين ... ولا انتي م مشتاقه لي 😐
ريان:- لالا طبعا مشتاقه ليك وشديد
بسام:- اها الحيوان م اتصل عليك تاني
ريان:- لالا م اتصل ولا رسل وانا م مطمني سكوتو دا ....
بسام:- م تخافي انا معاك... انا ف خطه ف راسي عشان اوقعو بس انتي لازم تعملي البقولو ليك...
ريان:- بعمل بس اتخلص منو....
و ف الناحيه الاخري حسام يتكلم مع اسامه....
اسامه:- انت عارف ي حسام البت دي دخلت مزاجي بالجد
حسام:- ههههههههه معناتو حتاخدها بس اصبر علي انت
اسامه:- بالجد كيف
حسام:- كيف دي خليها علي
اسامه:- طيب الليله شايفك م اتصلت عليها نهائي
حسام:- اي عايزها تقلق شويه وخوفها يزداد... وبعدين انا جاتني خطه تانيه وان ادخل كمان الحيوان اخوها ف الموضوع...
اسامه:- كيييف؟
حسام:- بتعرف بكره.... حاتكيف لمن اشوف غضبو... وحاوريهو يعني شنو ياخد حاجه م بتخصوو
ماذا سيفعل حسام؟؟
وكيف سيكون يوم غد ف كسلا؟؟

ف منزل بسام... جاء والده وعندما رأي ولده طار من الفرح وعاانقه بشده جلس وتحدث معه كثيييرا وحدثه بسام عن موضوع ريان وانه يريد ان يطلب يدها اليوم... سره الامر كثيرا وووافق.. واتصل ع اب ريان حتي يخبره بقدومهم اليوم....
اما ريان فقد جاء خالد واخذها ومعها ساره للمنزل حتي يجهزو لبرنامج اليوم.... وفعلا جاء المساء وجاء اهل بسام وهو معهم ف قمة وسامته وبغمازته التي توقع الف بنت ف غرامه .... استقبلوهم اهل ريان وجلسوا معهم وتحدثو عن الامر ....
اما بسام فكان يبحث بعيونه عن فتاته الجميله ريان ... بينما كانت ريان مع ساره ف الغرفه تتحضر حتي تخرج لتسلم عليهم.... وبعد قليل من الوقت خرجت ريان التي كاانت ف قمة جمالها وهي تلبس فستان باللون الكووبي واكسسوارات فضيه... كانت ف قمة جمالها وبساطتها واناقتها....
خالد:- هههههههه امسك قلبك بس م يطلع من مكانو
بسام:- لالا طلع وانتهي😍
اتت ريان وسلمت علي الجميع وايضا سلمت ساره ع الجميع وجلسا سويا .... و ف هذا الوقت تحدث بسام
بسام:- طيب ي جماعه انا جايب معاي الدبل عديل خلونا نلبس مره وحده ....
عمو هاشم:- جدا ي ابني والله بكون احسن حاجه ...
ساميه:- يلا ي عروسنا تعالي هنا خليهو يلبسك الدبل....
جلست ريان بكل خجل بالقرب من بسام الذي البسها دبلتها وهي البسته دبلته وعمت الزغاريط ارجاء المنزل.. ف هذا الوقت غمز خالد لساره وقال...
خالد:- تتزكري اللحظه دي
ساره:- هههههه عمري م انساها
خالد:- م بتتنسي والله كفايه انها كانت مفاجأة
ساره:- هههههه اي والله ... خلاص ركز مع الناس بدل م يركزو معانا اسي
خالد:- بتخجل ي جميل
ساره:- 🙈 خلاص بطل يااخ وركز
خالد:- ههههههه طيب.
بسام:- مبروك ي عروسه
ريان:- الله يبارك فيك ومبروك ليك كمان🙈.....
خالد:- طييب ي جماعه بالمنااسبه دي انا عندي فكرره ظرييفه ... خططنا ليها انا وخطيبتي ....
وان بكره حنطلع رحله عائليه كدا وحنمشي بيتنا ال ف كسلا وحنكلم اهل ناس خطيبتي كمان....
ساميه:- ي سلاام فكره سمحه ي خالد والله عايزين نرفه
سعاد:- اي والله اؤيد فكرة ولدي
هاشم:- خلااص ع بركة الله.. قلت شنو ي اخ ابراهيم
ابراهيم:- جداا معناتو بكره بدددري بس
خالد:- كدا معناتو الامور ظبطت
انتهي هذا اليوم بعد ان غرس السعاده ف قلوب الجمييع ....
بينما اتت لريان رساله من حسام زعزعت لها كل فرحتها ..
" *محضر ليك مفاجأة بكره استعدي* "
بعد ذلك اتصلت مسرعه ببسام
بسام:- ي هلا بعروستي
ريان:- بسام الود دا رسل لي اسي
بسام:- قال ليك شنو
ريان:- قال لي عندي ليك مفاجأة بكره
بسام:- شوفي انتي اسي شيلي الموضوع من راسك... وختي ف بالك انا حاكون معاك بكره من الصباح يعني كان حصل اي شي حاكون معاك م تخافي...
ريان:- ان شا الله م يحصل حاجه ي رب😭
بسام:- م بيحصل الا كل خير... اطمني وختي الرحمن ف قلبك بس....
ريان:- ان شا الله
ماذا سيحدث غدا؟؟
و م هي مفاجأة حسام؟؟
يتبع....

اتي الصباح واجتمعت كل العائلات ف بيت ابو خالد ومن هناك تحركو بعرباتهم وتقسمو كالاتي....
ف عربية خالد كانت معه ساره وريان وبسام ...
و ف عربيه ابو خالد ركبت معه زوجته وام ساره وابوها وابنهم الاصغر
و ف عربيه ابو بسام ركبت معه زوجته ساميه
تحركو بعد ذلك الي كسلا كانت المسافه طويله جدا لهم الا الحبايب خالد وساره وبسام وريان فقد استمتعو كثيرا طيلة الطريق .... و ف الطريق كان بسام يجلس ف المقعد الخلفي وكل تركيزه ع ريان التي تجلس قربه .... حتي ركز عليه خالد عندما راه بالمرآة العاكسه له...
خالد:- ي حبيبنا ركز معانا شويه م ممكن تركيزك كلوو ف نفس المكان ههههههه
خجلت ريان كثيرا ف هذه اللحظه..
اما بسام فاحدجابه من غير ان يبعد نظره عن ريان التي توردت خجلا ..
بسام:- انت خليك ف سواقتك بس ياخ .....
وريان كانت كل م تنظر الي بسام وتجده ينظر اليها تشرد بي عينيها الي مكان اخر 😂
و ف هذا الوقت اتي مسج لريان من حسام...
" *اها ان شا الله مستعده للمفاجأة*"
تغيرت ملامح ريان الي الخوف بكحيث لاحظ اليها بسام وحتي لا يلفت نظر خالد اخذ هاتفها ليري م الامروعندما رأي رساله حسام ارتفعت كثافته ولكنه حاول ان يمسك نفسه ونظر الي ريان حتي يطمأنها فامسك بيدها ليخبرها انه هنا ولن يحدث شي يؤذيها....
تطمأنت ريان قليلا بعد م امسك بسام بيدها ولكنها م زالت تفكر ماذا يريد ان يفعل حسام...
وبعد ذلك وصلو الي بيتهم ف كسلا الذي كان واسعا جدا وكبير دخلو الي المنزل وبدأ الحريم بترتيب المنزل حتي يكون ملائما للسكن فيه.... اما الرجال فجلسو يتحدثون .... بينما خالد وساره وريان وبسام لم يريدو الدخول الي المنزل الان فاستأذنو اهلهم انهم سيتجولون قليلا .....
وفعلا خرجو بسيارتهم وذهبو الي مكان جميل فيه طبيعه جميله جدا خرج خالد وساره من السياره حتي يستمتعو بالطبيعه وتركو ريان وبسام مع بعضهما ف السياره....
بسام:- ريان ارح ننزل يلا خلينا نستمتع بالطبيعه دي شويه
ريان:- م عندي نفس والله😓
بسام:- قلبي م تفكري ف الموضوع كتير داير يعكر ليك مزاجك بس الزول دا
ريان:- وبالجد نجح ف انو يعكرو لي
بسام:- لا ي ريان انا عايزك قويه م تخلي لي مخلوق زي دا يعكر ليك مزاجك وانتي م عملتي حاجه غلط
ريان:- انا عارفه نفسي م عامله حاجه غلط لكن الحيصدقني منو ي بسام...
ووضعت ريان رأسها ع كتف بسام وهي ف قمة يأسها
بسام:- كفايه انا مصدقك ومعاك تاني م تشتغلي بي زول
ريان:- اي والله انا للان المقويني انك جنبي...
بسام:- يلا طيب اسي اطلعاكي من العربيه دي عشان تشمي هواء شويه
ريان:- اوكي...
خرجو من العربيه ولم يبتعدو منها حتي اتا لريان مسج اخر...
" *يلااا كلهم عشره دقاايق بس ومفاجأتي تصلك* "
جلست ريان ف مكانها لان رجلوها لم تعد تستطيع ان تحملها ....
غضب بسام كثيرا لان هذا الوغد غير ريان القويه الي ريان عاجزه وخائفه...
ريان:- بسام دا بقول كلها عشره دقائق عايز يعمل شنو دا😭
كلها عشره دقائق
ماذا سيحدث بعدها؟
يتبع....

جلس بسام بالقرب من ريان حائرا ماذا سيحدث بعد عشره دقائق اما ريان فكانت تنظر الي الساعه بي توتر عجييب وهي تنتظر فقط مرور العشره دقائق..
مرت كل دقيقه فيها وكانها سنة من المعاناة وبعد انتهاء العشره دقائق اتي لريان مسج من حسام وفتحته ف تردد كبير....
" *ووووووه اتخلعتي ههههههههههه ... دا المطلوب زاتو عيشي ف التوتر دا وانا بتكيف اكتر* "
رات ريان المسج واحتقرت حسام كثيراةاما بسام فقد ازداد غضب اراد ان يتصل به حتي يهزأه ولكن وجد انه من الافضل ان لا يعرف حسام ان هناك احد مع ريان....
ريان:- ياخ شوف الحقير دا بس عايز يوترني ويلعب بي اعصابي😭
بسام:- صدقيني م حاخليهو الا اشيل ليكي حقك منو انتي بس اصبري علي
ريان:- حتعمل شنو..
بسام:- انتي اطمني بس... اسي انتي م تخلي حسام يصل للعايزو خلينا نستمتع اسي باليوم دا جيبي تلفونك دا واقفليهو عشان م يعكر ليك مزاجك...
فعلا قفلت ريان هاتفها ووضعته ف جيبها وامسكت بريان واستعادت قوتها وحاولت ان تتناسي الامر...
استمتعو بالمناظر وبعد ذلك رجعو الي المنزل.... كانت الساعه الواحده ظهرا...
جلسو وفطرو وبعد ذلك جلست كل العائلاتورفهت عن نفسها من ونسة والعاب ....
اما بسام فقد كان يخطط كيف يمكنه ان ينتهي من هذه المشكله ....
فإتصل بصديق له....
علاء:- الوو
بسام:-ابو العلوه
علاء:- اووو بسام ياخ والله ليك وحشه متييين جيت ي زول
بسام:- جيت امس دي والله...انت اخبارك شنو
علاء:- والله تماام ماشي الحال
بسام:- عاين انا ضارب ليكوعايز منك خدمة
علاء:- جداا يااخ عيوني ليك
بسام:- شوف عندي زول كدا عايزك تظبطو لي تماام
علاء:- بس كدا جداا ي معلم...
بسام:- يلا انا بديك خبر ف اليوم التجي فيهو تمام ...
علاء:- جدا ي فرده
بسام:- طيب تسلم
بعد ذلك ذهب بسام الي مكان ريان وجلس معها...
و ف هذا الوقت كان اسامة يتحدث مع حسام....
اسامه:- حسام اها عملت لي شنو ف موضوعي.... مش قلت ليك عايز البت انا😉
حسام:- ههههه اي قلت ليك بوصلك ليها.... اسي بخطط لي الموضوع... حاخليها تجي لي عندك كمان...
اسامه:-اي بالله سرع بس..
حسام:- هههههه جدا اسي ببدا ليك
امسك حسام ف هذا الوقت وارسل لريان مسج...
لكن ريان هاتفها مغلق لذلك لم تستلم الرساله....
مضي اليوم و ف الليل نام كل الكبار بينما خالد وساره وبسام وريان قامو بتشغيل فيلم حتي يحضروه وبعد انتهاء الفيلم فتحت ريان هاتفها واستلمت المسج...
" *مش اتفقنا انك حتعملي الانا عايزو.... يلا بكره عايزك تجي مكان معين تلاقيني فيه ولو جيتي مستعد امسح الصورة قدامك اديني ردك اسي* "
قرأت ريان المسج ولكزت بسام واعطته الهاتف حتي يقرا الرساله قرأها وبدأ يفكر انه الوقت المناسب ليفعل م يريد...
فكتب هو الرد وارسله لحسام...
" *خلاص تمام وريني المكان اسي والوقت* "
فاجاب حسام
" *م بوريكي الليله خليكي جاهزه بس بكره الساعه 6 مساء* "
ماذا سيحدث غدا؟؟
و م هي خطة بسام؟؟
يتبع....

نظرت ريان الي بسام نظره كلها اسئله لم تكن تستطيع ان تسأله ف وجود خالد فاستأذنت منهم ....
ريان:- يلا ي جماعه النوم وجب بعد دا... ساره حتلحقيني ولا حتمشي معاي...
ساره:- لالا سوقيني معاك والله نعست... يلا تصبحو ع خير
خالد:- وانتو من اهلو
بسام:-وانتو من اهلو
ذهبت ريان وساره الي غرفتيهما ...
دخلت ريان واستلقت ف سريرها وارسلت الي بسام..
" *بسام انت ليه وافقت ليهو ع اني حأقابلو بكره..م بقدر اقابلو م مضمون دا* "
اجابها
" *م تخافي انا عندي خطه ... وانا حاكون معاك م تتخيلي اني ممكن اخليك براك* "
اجابته
" *خطة شنو وحنعمل شنو وحيحصل شنو* "
اجابها
" *شوفي انا عندي صحبي ظابط كبير وتتصلت عليه وهو حيساعدني اني ادخل الرمه دا السجن ويظبطو كمان*
اجابته
" *بسام م عايزين نعمل مشاكل نحنا* "
اجابها
" *لا لو م وريتو هو كان بلعب مع منو م برتاح.... عايزاني اخليهو بعد خلاكي تبكي استحاله* "
اجابته
" *ربنا يكون ف العون وبكره تشرح لي باقي الخطه لان اسي حانوم ...وانت كمان نوم بكره راجينا سفر*
اجابها
" *خلاص اوووكي* "
نظرت ساره الي ريان
ساره:- حصل شنو ف موضوعك انتي ي بت
ريان:- والله خلي بالنيه بس .. اسي رسل رساله قال عايز يلاقيني بكره
ساره:- 😱 شنو يلاقيك
ريان:- اي وبسام وافق ليهو بي اسمي.
ساره:- ليه فهمو شنو
ريان:- قال عندو خطه لكن م وراني ليها قال لي بكره
ساره:- ربنا يسترها معاك يرب
ريان:-امييين .... يلا ننوم بكره حنصحي بدري...
ساره:- اااي خلاص ننوم...
اتي الصباح وتحركو رجوعا الي الخرطوم .....
وصلو الي منزل ابو خالد ...وذهب خالد وارجع ساره واهلها الي بيتهم ليرتاحو ....
اما بسام جلس مع ريان حتي يشرح لها كل الخطه....
شرح لها كل المطلوب وكانت الساعه ف هذا الوقت الثالثة ظهرا اي انه تبقي ثلاثة ساعات ...
بسام:- يلا شوفي انتي استني رسالتو وحيوريك المكان العايزك تجي فيهو تمام ..وتوريني طوالي
ريان:- خلاص اوكي..
بسام:- انا اسي حامشي البيت اغير وكدا وبجيك من هناك اجي اسوقك ...
ريان:- طيب بستناك ... الله يستر الليله بس
بسام:-اي ان شا الله....
ماذا سيحدث بعد ذلك؟؟
يتبع....

اتت الساعه الرابعة ونصف ظهرا واتي لريان مسج من حسام حدد لها فيه المكان بيت ف احدي ضواحي المدينة عندما قرأت ريان قامت بالاتصال علي بسام...
بسام:- ايوون حبيبه اها الحاصل
ريان:- حسام رسل العنوان
بسام:- اها وين
فاخبرت ريان بسام بالعنوان
بسام:-الزول دا م نااوي خير من اختيارو للمكان
ريان:- انا زاتي قلت كدا..
بسام:- المهم اجهزي انتي نص ساعة وبكون عندك....
ريان:- اوكي...
اما حسام فكان يتكلم مع اسامه
حسام:-سووومه اها حاجيب ليك البت لي عندك بس للضمان عشان نتأكد انها براها تمشي بيتهم تقيف بعيد وتراقبها لمن تطلع ولحدي تصل زيت
اسااامه:-ي زووول زييت سمسم كمان
ذهب اسامه بعد ذلك الي منزل ريان وانتظر بسيارته بعيد ف مكان غير لافت للنظر وبعد دقااائق رأي سيارة تقف امام منزل ريان ودقائق اخري وريان تخرج وتركب العربيه .... فهم من ذلك ان احدهم سيأتي مع ريان وذلك سيفشل الخطة....
فانطلق بسيارته خلف سيارتهم... واتصل ع حسام
حسام:- اها الحاصل
اسامه:- البت دي شكلها مكلمة زول لان ف واحد جا ساقا اسي بالعربيه وانا بي وراهم...
حسام:- الزول دا كان وصل معاها اكيد الخطه حتفشل... المهم شوف انت خليك بي ورااهم ... وانا بتصرف
اسامه:- اووكي..
ف هذا الوقت كان بسام يتكلم مع ريان ويشرح لها ف الخطة وبعد ذلك اتصل بصديقة الظابط علاء...
علاء:- ي هلا ... كنت مستني اتصالك
بسام:- ايوا بس كنت مستني يحدد المكان عشان اوريك ليهو
علاء:- طيب رسل لي العنوان ف مسج وباذن الله بنكون وراك...
بسام:- اووكي جدا....
ف هذه الاحيان استلمت ريان مسج من حسام...
" *اناااا عاارف ان معاك زول وانتي راكبه معاه ف العربيه اسي واكيد جايباه معااك ودا م كاان اتفاقنا.... وقبل م اتهور واعمل حاجة انزلي سريع منو وحاولي روحيهو وبتلقي عربيه اسامة بي وراك اركبيها.. واي غلط منك بصلني وبتهور صدقيني* "
ارتعبت ريان بعد هذه الرساله ونظرت الي بسام هل تخبره ام لا.... فكرت قليلا واوقفت بسام..
ريان:- بسام وقف
بسام:- اوقف شنو
ريان:- وقف هنا سريع
وقف بسام السياره
بسام:- ف شنو
ريان:- عاين اسامه دا بي ورانا مراقبنا و م تتلفت ورا... انا حأنزل وانت امشي اي مكان وبعد داك انا حأركب بي ورا اسامه وانت عرفت العنوان اتصرف وتعال براك
بسام:- انتي مجنونه ي بت عايزه تمشي براك
ريان:- اذا م مشيت خطتنا كلها حتبوظ... انت بس لاقي علاء وتعال بي وراي و م تتاخر علي م معروف يحصل شنو
بسام:- ي بت استحاله اخليك تمشي ...
ريان:-بسام م تخاف لازم القصه دي تخلص الليله .... اسي انا حانزل انت ابعد من هنا وبعدين تعال بي ورانا من غير م اسامه يحس
بسام:-خلاص اتحصني وامشي وقلبي معاك وحاكون بي وراك طوالي
ريان:- خلاص اوكي..
نزلت ريان من السياره وذهب بسام بعيدا وبعد ذلك جاءت سيارة اسامة.... نظر اليها اسامه بنافذة السيارة....
اسامه:- ازيو ي جميل... اركبي يلا
لم تجبه ريان وركبت من غير ان تتكلم وحتي لم تنظر اليه... وهي تتحصن فقط حتي يحفظها الله.... والتوتر باين عليها...
اسامه:- ظاهر عليك خايفه 😉 معقوله تخافي وانا جنبك
لم تجبه ريان ايضا....
و ف هذا الوقت دخلت السياره الي مزرعة كبييره ازدادت ريان خوفا ....
اسامه:- م مشكله م تجاوبيني .. لكن بعد شوية ههههههههه
ريان:- بعد شوية شنو😳
اسامه:- ههههههه يعني م بتعرفي تتكلمي الا كدا.... بتشوفي بنفسك...
اصبحت ريان ترجف من الخوف فأمسكت بهاتفها من غير ان يراها اسامه وارسلت لبسام
" *بساااام انت وييين ياااخ انا خااايفة 😭 م تتأخر سريييع دخلنا مزرعة اسي م فيها زووول* "
استلم بسام الرساله وازدادت دقات قلبه خوفا ع ريان
بسام:- ي رب تجيب العواقب سليمه..
كان بسام يسأل الناس ف الطريق عن العنوان لانه لا يعرفه بالظبط اين يقع .....
بعد ذلك وصل اسامه ومعه ريان وقف امام منزل كبير ف نهاية المزرعة لم يكن فيه احد ....
نزل اسامة ولكن ريان لم تستطع النزول من الخوف...
اسامة:- انزلي يلا انتي وصلتي لي هنا غالبك النزوول...
ف هذا الوقت كان حسام بالداخل وعندما راي ريان وصلت قام فووورا بخطتة الثانية وارسل الي خالد .....
" *ي حبييبنا عندي ليك هدييية حتعجبك جداااا جايااك اسي ف الطريق*"
استلم خالد الرساله وقرأها ... تفاجأ من اين ظهر حسام و م هي هديته وبعد ذلك جاءت صورة منه.... وحملها وعندما رآها اوقع الهاتف من يده وهو مصدومااا
ماذا سيحدث بعد ذلك؟؟
يتبع....
الجزء 2
بقلم: منى الريح
الجزء 18
لم يصدق خالد م يراه هذه ريان استحاااله لا يمكن ان تكون هي..... اخذ هاتفه واتصل علي حسااام...
حسام:- هههههههه اتوقعتك تتصل
خالد:- ي حيوااان دي شنو الصوره دي
حسام:- دي اختك م اتعرفت عليها
خالد:- انت حيوااان دي استحااله تكون ريان اكيد لعبت ف الصوره دي وصدقني م حاخليك واوريك كيف تلعب بي صور البنات...
حسام:- هههههههه اعمل العايزو واسي ريان معاي واستحاله اخليها ترجع زي م جات
خالد:- كيف يعني عندك😳 انت متخلف ولا شنو
حسام:- هههههه ياخ عايز تصدق صدق م عايز عنك م صدقت.... ودا حقي عشان تاني تاخد حاجه م حقتك... اشبع بي ساره وانا اشبع بي ريان ههههههه تيت ... تيت
قفل حسام الخط وترك خالد واضعا يديهو ع راسه حائرا ومصدوما...
خالد:- دا شنو البحصل دا استحاله ريان تكون مشت ليه... بسام ايوا اتصل ع بسام....
ف ذلك الوقت اقترب بسام من المزرعة....
بسام:- دا خالد ي ربي عايز شنو واقول ليه شنو
بسام:- الوو
خالد:- بساام رياان وين
بسام:- مالك ف شنو
خالد:- بسالك ريان وين ي بسام البت دي وين
بسام:- كدا اهدا قول لي ف شنو ف زول رسل ليك حاجه ولا قال ليك حاجه
خالد:- ياخ دي قصة طوييله انت م عارفها بس طمني وقول لي ان ريان معاك
بسام:- شكلو حسام اتكلم معاك
خالد:- بتعرف حسام من وين انت
بسام:- ريان حكت لي كل حاجه عنو وهو كان مبتزيها بي صوره كدا لاعب فيها واسي خلاها تمشي لي عندو..
خالد:- كيف يعني يبتزاها وليه م ورتني ... وانت كيف تخليها تمشي براها
بسام:- انا قربت لي المكان ال هم فيهو.... اقفل مني وانا برسل ليك عنوان المكان....
قفل خالط الخط وركب عربيتهو بعد عرف العنوان....
اما ريان فكاد الخوف يقتلها وهي تدعي ان يحفظها الله وان يأتي بسام بسرعة .....
وعندما التقت بحسام...
ريان:- اها جيتك لي عندك عايز شنو ... والصوره تمسحها اسي
حسام:- م بالسرعة دي ي عثل انتي ... استحاله تجي لحدي عندنا هنا ونخليك ترجعي كدا ساي يبقي يخس علينا ولا م كدا ي اسامه😉
اسامة:- هههههههه اكييييد
خافت ريان كثيرا من كلامهما
ريان:- عاييزيين بي شنو ياااخ خلووني احسن ليكم
اقترب منها حسام وامسك بي يدها....
حسام:- بتعرفي تهددي كمان
ريان:- فكني ي حيووااان
حسام:- م حأفكك حتعملي شنو يعني
ف هذا الوقت اقترب بسام من المنزل كثيرا واتصل ع علاء حتي يعرف اين هو ....
علاء:- نحنا حاليا اتحركنا بي الدوريه بنصلكم ف الوقت المناسب باذن الله...
اما خالد فكان يسوق بسرعة شديده حتي يصل ف الوقت المناسب....
عندما وصل بسام ونزل من العربيه...
كان حسام ممسكا بريان ومتقربا منها وهي تبكي وتصرخ فيه
ريان:- فكني قلت ليك ي حيوااان😭😭 بساااام وين انت ياااخ....
حسام:- بسام دا مين كمان
ف هذا الوقت سمع بسام ريان واصبح يركض حتي يعرف مكانها وعندما رأي منظر حسام ممسكا بها لم يستحمل هذا المنظر وركض اليه وامسك به وضربه ضربه واحده القت بيه ف الارض...
بسام:- انا بسام ي حيواان قايل نفسك بتقدر تلمسها والله اقتلك وادفنك هنا ف مكانك😡.... ريان امشي بعييد سريع
ودخل بسام ف شجار مع حسام واسامه يضربونه تارة وتارة يضربهم اما ريان فكانت تتفرج وهي واضعة يدها ف قلبها وتبكي و ف هذا الوقت عندما وصل خالد وهي رأته ركضت بنحوه وحضنته...
ريان:- خااااالد
خالد:- ف شنو ي بت احكي الحصل شنووو ... وكيف دااا كلووو و م تحكي لي ... من متين بقيتي تدسي مني ....
ريان:- امشي شووف بسام بالاول ديل بضربو فيه جوااا 😭
ركض خالد باتجاههم ودخل معهم ف شجار امسك بحسام وضربه ضربا مبرحا افشي فيه كل غضبه....
وجاءت الدورية ف هذا الوقت ....
وعندما سمع حسام واسامة دورية الشرطة.... اخرج اسامة سكين من جبيه وطعن به بسام الذي كان ممسكا به وشرد وترك حسام معهم.....
جاءت الدوريه وامسكت بحسام ...
اما ريان عندما رأت بسام ف هذا المنظر ركضت نحوه واصبحت تبكي....
ريان:- بساااام 😭😭
خالد الحق بساااام ... الحقو عليك الله....
حمل خالد ومعه علاء بسام الي العربيه وركبت ريان معهم وحملوه بسرعة الي المستشفي......
ادخل الي عملية لانه نزف كثيرا....
جلست ريان وهي تبكي فقط جلس بالقرب منها خالد وطمأنها.....
جاءو اهلهم بعد ذلك يستفسرو عن الذي حصل وكيف حدث ذلك....
لم يجد خالد حلا غير انه يحكي لهم م حدث بالظبط....
فحكي لهم كل م حصل ....
فذهبت ساميه وسعاد الي ريان حضنتاها ...
سعاد:- واااي ي بتي الحمدلله الرجعتي سليمة
ساميه:- ربنا كمان يطلع ولدي بالسلامه ييااارب😭
انتهت العمليه وبعد ذلك اخرج بسام الي غرفة واستفاق من البنج بعد ساعتين من العمليه....
اصبح يلهث بي اسم ريان فقط ... فدخلت عليه ريان....
بسام:- انتي كويسه
ريان:- انا كوييسه والله😭
بسام:- كويييس انا والله م تخافي علي...
ريان:- الحمدلله الجات سليمة
بسام:- اي الحمدلله
دخل بعد ذلك امه وابوه وخالد ووالديه تحمدو له السلامه وجاءت الشرطه اخدت افادته...
وبع
د ذلك ذهب خالد مع الشرطي حتي يلتقي بحسام..
ووصل خالد والتقي بحسام
خالد:- اها كنت بتضحك شايفك وقفت من الضحك ي حيواان... دا اصلا جزاااءك عشان تاني تلعب معانا .... وانا حاعمل ع انك م تطلع من السجن دا .... حاخليهم يحققو بي وراك اكيد متورط ف الف قضيه تاني ....
حسام:- 😏 اتخارج من هنا بالله... اكيد اسامه بلقي طريقة وبطلعني وانت بتشوف بعد اطلع بعمل شنو...
ف هذا الوقت جاؤت الشرطه وهي قابضة ع اسامه...
خالد:- ههههههه اي باااين... يلا اهو جاك لي عندك يونسك
خرج خالد بعد ذلك وهو مطمئن ع الاخر بعد ان جعلهم يكتبون تعهد انهم لن يقتربو منهم ابدا....
مضي اسبوع وخرج بسام من المستشفي .... واخبر اهله انه يود ان يتزوج مع خالد ف نفس الوقت وافقت العائلتين وفرحو لذلك الخبر.... وبدأت ريان تجهز ف مواضيع زواجها وهي فرحة كثيرا....
مضي هذا الشهر وجاء موعد زواجهم الاربعة كان زوااجهم جميلا جدا ف صالة الاحلام وطلعت ريان وساره كالعاده قمة من الجمال ف فستان الزفاف😍 اما خالد وبسام قمة ف الوساامة 😍...
كان زواجهم جميل جدا تحدث به الناس....
اجمل عروستين واوسم عريسين جمعهم الحب الابدي..
تزوج كل محب حبيبته واجتمعو ف بيت الحلال وعاشوا ف سعاده كبيرة 😍....
...... الـنـهـاية .......
تقييمك لرواية جرح الحبيب

